qundao/data-zh-poetry huggingface dataset:
琵琶仙·阊门夜泊用白石词韵
作者：陈维崧
朝代：清

暝色官桥，消尽了、带雨绿帆千叶。驿口夜火微红，璚箫正凄绝。记醉惹、铜街唤马，更閒凭、画楼听鴂。无数前情，许多往事，樯燕能说。只细数、花草吴宫，除梦里、依稀旧时节。欲买韶光暂驻，待来春翠荚。纵尚有、鸱夷一舸，怕难禁、伍潮堆雪。悔杀麝帕鸳衾，那年轻别。
琵琶仙·题汴京大相国寺
作者：陈维崧
朝代：清

近妇饮醇，怅失路、英雄暮年无忌。转盼魏寝全荒，朱门换萧寺。赚人是、宣和旧谱，惹恨有、梦华遗事。传说东京，当初灯火，遥映南内。休閒话、折戟沈沙，只此地、曾经浪淘洗。剩得虿痕虫篆，蚀尉迟碑字。正罢酒、凭阑时候，遇西风、落叶盈砌。多少落拓心情，飘零身世。
琵琶仙·题汴京大相国寺
作者：陈维崧
朝代：清
体裁：词

近妇饮醇，怅失路、英雄暮年无忌。转盼魏寝全荒，朱门换萧寺。赚人是、宣和旧谱，惹恨有、梦华遗事。传说东京，当初灯火，遥映南内。休閒话、折戟沉沙，只此地、曾经浪淘洗。剩得虿痕虫篆，蚀尉迟碑字。正罢酒、凭阑时候，遇西风、落叶盈砌。多少落拓心情，飘零身世。
瑞鹤仙·上元和康伯可韵
作者：陈维崧
朝代：清

昔游思后苑。记天上月圆，人间月半。六街笑声满。看火蛾金茧，春城飞遍。琳宫琼观。随处挂、鳌山灯烂。最销魂、深巷残更，小颤门边双钏。休羡。无多胜景，有限芳辰，不堪追玩。红篝熏暖，和衣卧，谁低唤。怪流光一去，钿车罗帕，吹煞东风不转。只玉梅、梢上冰轮，依然相见。
瑞鹤仙·上元和康伯可韵
作者：陈维崧
朝代：清
体裁：词

昔游思后苑。记天上月圆，人间月半。六街笑声满。看火蛾金茧，春城飞遍。琳宫琼观。随处挂、鳌山灯烂。最销魂、深巷残更，小颤门边双钏。休羡。无多胜景，有限芳辰，不堪追玩。红篝熏煖，和衣卧，谁低唤。怪流光一去，钿车罗帕，吹煞东风不转。只玉梅、梢上冰轮，依然相见。
瑞鹤仙·咏百舌鸟同云臣赋
作者：陈维崧
朝代：清

绿杨庭院悄。正交网筛春，绮窗弄晓。红蕤枕斜抱。蓦枝头睍睆，信风吹到。如簧慢奏。递耳畔、那人知道。把旧愁、向五更头，说个绵蛮不了。袅袅。咽时逾响，溜处偏圆，百般轻巧。讵知衰鬓，贪散诞，学庄老。入春来，猛被花枝招恨，又被禽声唤恼。待来朝、索性连他，和花都拗。
瑞鹤仙·慈仁寺松
作者：陈维崧
朝代：清

尔头童齿豁。又短如翁伯，小踰臧纥。年高尚存活。换一番兵马，一番宫阙。雷轰电掣。早煅就、秦铜汉铁。任噎欧、万怪揶揄，闪烁百灵恫喝。奇崛。种于奚代，长自何朝，忘他始末。空馀猎碣，略记汝，生年月。只新来庙市，喧豗蹙踏，阑入市场豪猾。趁天风、鳞鬣狂拿，舞场回鹘。
瑞鹤仙·邹程村母夫人寿
作者：陈维崧
朝代：清

千金今夜直。羡阿母白发，珠袍一色。称觞蓬阆侧。有南路豪家，东朝贵客。华驺列戟。向尊前、箜篌醉擘。倩何人、笑问君家，家本难忘易识。犹忆。曾陪董相，閒过邹阳，读书骑射。贤哉湛母，截剃亲为置食。看怀清台畔，夫人城上，无论功名赫奕。只膝前、有子谈天，生儿亦得。
瑞龙吟·夏景
作者：陈维崧
朝代：清

天将曙。黯淡残月窥窗，朝霞映树。起来唤婢移床，贪他井畔，早凉无数。怅谁与。俄顷碧云低捲，火轮高吐。海天万里炎蒸，渴龙夭娇，阳乌旋舞。恰喜水边桐际，风帘澒洞，旷然无暑。长昼且将马蹄，秋水閒注。松风小沸，亲拆旗枪煮。还消受、竹肌坠粉，荷珠跳雨。渐渐斜阳暮。乱蝉嘶到，最消魂处。茉莉枝头乳。浴罢碧阑干，箫声一缕。无人只有，冷萤来去。
瑞龙吟·夏景
作者：陈维崧
朝代：清

天将曙。黯淡残月窥窗，朝霞映树。起来唤婢移床，贪他井畔，早凉无数。恰喜水边桐际，风帘澒洞，旷然无暑。长昼且将马蹄，秋水閒注。松风小沸，亲拆旗枪煮。还消受、竹肌坠粉，荷珠跳雨。渐渐斜阳暮。乱蝉嘶到，最消魂处。茉莉枝头乳。浴罢碧阑干，箫声一缕。无人只有，冷萤来去。
瑞龙吟·春夜见壁间三弦子是云郎旧物感而填词
作者：陈维崧
朝代：清

春灯灺。拚取歌板蛛萦，舞衫尘洒。屏间乍见檀槽，与秋风扇，一般斜挂。帘儿罅。几度漫将音理，冰弦都哑。可怜万斛春愁，十年旧事，恹恹倦写。记得蛇皮弦子，当时妆就，许多声价。曲项微垂流苏，同心结打。也曾万里，伴我关山夜。有客向、潼关店后，昆阳城下。一曲琵琶者。月黑枫青，轻拢细砑。此景堪图画。今日怆人琴，泪如铅泻。一声声是，雨窗閒话。
瑞龙吟·春夜见壁间三弦子是云郎旧物感而填词
作者：陈维崧
朝代：清

春灯灺。拚取歌板蛛萦，舞衫尘洒。屏间乍见檀槽，与秋风扇，一般斜挂。记得蛇皮弦子，当时妆就，许多声价。曲项微垂流苏，同心结打。也曾万里，伴我关山夜。有客向、潼关店后，昆阳城下。一曲琵琶者。月黑枫青，轻拢细砑。此景堪图画。今日怆人琴，泪如铅泻。一声声是，雨窗閒话。
瑞龙吟·送董舜民之庐山用周美成春景原韵
作者：陈维崧
朝代：清

西江路。多少湓浦波涛，鞋山烟树。相传白傅当年，月明送客，青衫湿处。君到试窥峭壑，萦红缭碧，狮蹲豹舞。第一为讯栖贤，可能如故。扪萝剔藓，好划纪游句。只休望、楚江赤壁，吴天瓜步。怕事随潮去。望时又惹，高人愁绪。短发搔千缕。君且坐峰头，拈花成雨。晚来拍手，白云堆絮。
瑞龙吟·送董舜民之庐山用周美成春景原韵
作者：陈维崧
朝代：清

西江路。多少湓浦波涛，鞋山烟树。相传白傅当年，月明送客，青衫湿处。船须伫。记得南康一郡，大江门户。此中万叠匡庐，夜深毛女，缘崖笑语。君到试窥峭壑，萦红缭碧，狮蹲豹舞。第一为讯栖贤，可能如故。扪萝剔藓，好划纪游句。只休望、楚江赤壁，吴天瓜步。怕事随潮去。望时又惹，高人愁绪。短发搔千缕。君且坐峰头，拈花成雨。晚来拍手，白云堆絮。
瑶华·秋雨新晴登远阁眺望
作者：陈维崧
朝代：清

青山如黛，渌水如罗，映真珠帘罅。金闺瑟瑟，正青砧、隔院捣衣才罢。登楼远望，见一带、碧云轻泻。更萧关征雁濛濛，愁煞江南此夜。几回搔首沈吟，叹今日深秋，前朝初夏。流光递换，问何处、更觅钿车罗帕。伤心故苑，依然似、天涯客舍。对秋风、强举金尊，又是夕阳西下。
瑶华·竹逸邀同云臣赏栏前粉芍药用炊闻词韵
作者：陈维崧
朝代：清

无瑕虢国，有恨明妃，一朵千金价。盈盈笑靥，倩厨中、樱笋娱他新夏。牡丹刚谢了，檀板银罂才暇。又阶前婢学夫人，一样娇姿瑩夜。参差粉面齐呈，爱雪亸珠欹，幽辉凝射。露华微缀，垂缟袂、浅向玉栏低亚。折来谑赠，觉洧水、风光堪借。记芳名、似唤将离，斗顿沈吟花下。
瑶华·竹逸邀同云臣赏栏前粉芍药用炊闻词韵
作者：陈维崧
朝代：清

无瑕虢国，有恨明妃，一朵千金价。盈盈笑靥，倩厨中、樱笋娱他新夏。牡丹刚谢了，檀板银罂才暇。又阶前婢学夫人，一样娇姿莹夜。参差粉面齐呈，爱雪亸珠欹，幽辉凝射。露华微缀，垂缟袂、浅向玉栏低亚。折来谑赠，觉洧水、风光堪借。记芳名、似唤将离，斗顿沈吟花下。
瑶华·竹逸邀同云臣赏栏前粉芍药用炊闻词韵
作者：陈维崧
朝代：清
体裁：词

无瑕虢国，有恨明妃，一朵千金价。盈盈笑靥，倩厨中、樱笋娱他新夏。牡丹刚谢了，檀板银罂才暇。又阶前婢学夫人，一样娇姿莹夜。参差粉面齐呈，爱雪亸珠欹，幽辉凝射。露华微缀，垂缟袂、浅向玉栏低亚。折来谑赠，觉洧水、风光堪借。记芳名、似唤将离，斗顿沉吟花下。
瑶华·闽兰
作者：陈维崧
朝代：清

关心往事，缬眼閒窗，卧浪纹湘簟。几番亲记，有幽花、开足露条烟脸。紫茎赪甲，宜相傍、疏帘低槛。爱风情带筱斜欹，花乳和茶细点。一朝闽峤烽驰，任荔浦云横，鲤湖月惨。谁怜翠袖，空谷里、也作炎荒窜贬。而今夏也，长想像、幽姿冷艳。思阴阴、鼓入冰弦，指下狳香犹泛。
瑶台第一层·秦园月夜听泉声用艺香词韵
作者：陈维崧
朝代：清
体裁：词

月影水痕都化碧，如游不夜城。恰惊飞涧，陡然劈峡，溅沫难平。阴森鳞鬣，还似玉龙，怒吼崚嶒。真幽绝，添几声铁笛，一点茅亭。凭陵。狂歌一曲，夜深难得此空青。姮娥未睡，冯夷欲舞，宫殿俱晴。乘风吾欲去，但神仙、何必东瀛。洗银觥，笑醉看瀑布，认作霜藤。
瑶台第一层·秦园月夜听泉声用艺香词韵
作者：陈维崧
朝代：清

月影水痕都化碧，如游不夜城。恰惊飞涧，陡然劈峡，溅沫难平。阴森鳞鬣，还似玉龙，怒吼崚嶒。真幽绝，添几声铁笛，一点茅亭。凭陵。狂歌一曲，夜深难得此空青。嫦娥未睡，冯夷欲舞，宫殿俱晴。乘风吾欲去，但神仙、何必东瀛。洗银觥，笑醉看瀑布，认作霜藤。
甘州子 其六 蔡家娘子
作者：陈维崧
朝代：清
体裁：词

西堂花茵侬好持，此间风月堪咏诗。溢奴小儿若冰雪，紫缓绿酒饶神姿。竟陵判司大懊恼，夜寒空馆眠难好。翠簪腻滑促传觞，口吃微闻唤鸾老。鸾老。头脑好。善谑群真堪绝倒。夜寒空馆人声悄。地下为欢须早。南邻娘子翘翘小。共泛玻瓈清醥。
甘州子 新霁同南耕散步潘原白园亭主人不在题壁而去二首 其一
作者：陈维崧
朝代：清
体裁：词

沁园春在画桥西，花月价，贱如泥。碧城高与粉墙齐，拟把数行题。题未了，斜日乱莺啼。
甘州子·其二
作者：陈维崧
朝代：清
体裁：词

铜环半面涩虾蟆，鹦鹉睡，懒呼茶。胭脂新湿小窗纱，柳线渐胜鸦。无人到，开遍一园花。
甘州子·新霁同南耕散步潘原白园亭主人不在题壁而去二首
作者：陈维崧
朝代：清

沁园春在画桥西，花月价，贱如泥。碧城高与粉墙齐，拟把数行题。题未了，斜日乱莺啼。铜环半面涩虾蟆，鹦鹉睡，懒呼茶。胭脂新湿小窗纱，柳线渐胜鸦。无人到，开遍一园花。
用辛稼轩陈同甫倡和韵，送王正子之襄阳，明
作者：陈维崧
朝代：清

立马和君说：到襄阳、为余先问，隆中诸葛。往日英雄潮打尽，怪煞怒涛崩雪。今古恨、总多于发。再问大堤诸女伴，白铜鞮、可有闲风月？谁弹向，楚天瑟？才逢燕市还分别。怅平生、无多知己，几番离合。此去武昌鱼不少，莫惜颜筋柳骨。要频看、郑虔三绝。一幅新词《凄凉犯》，嘱来春、并示何生铁。霜夜吼，烛花裂。
甲辰广陵中秋小饮孙豹人溉堂歌示阮亭
作者：陈维崧
朝代：清

把酒狂歌起。正天上、琉璃万顷，月华如水。下有长江流不尽，多少残山剩垒。谁说道、英雄竟死。一听秦筝人已醉，恨月明、恰照吾衰矣。城头点，打不止。当年此夜吴趋里，有无数、红牙金缕，明眸皓齿。笑作镇西鸜鵒舞，眼底何知程李。讵今日、一寒至此。明月无情蝉鬓去，且五湖归伴鱼竿耳。知我者，阮亭子。
画堂春·小春
作者：陈维崧
朝代：清

不寒不暖好年光，依然人在江乡。春人偷嫁与冬郎，便小何妨。记得年时岭外，梅妃犹未胜妆。如今花满纸糊房，红紫成行。
画堂春·小春
作者：陈维崧
朝代：清
体裁：词

不寒不煖好年光，依然人在江乡。春人偷嫁与冬郎，便小何妨。记得年时岭外，梅妃犹未胜妆。如今花满纸糊房，红紫成行。
画堂春·春景和少游原韵
作者：陈维崧
朝代：清
体裁：词

今年愁似柳条长，春宵梦断昭阳。杏花着雨隔篱香，瘦不成妆。十载流连蜂蝶，半生沦落湖湘。残红几斛扑衣裳，和泪同量。
画堂春·春景和少游原韵
作者：陈维崧
朝代：清

今年愁似柳条长，春宵梦断昭阳。杏花著雨隔篱香，瘦不成妆。十载流连蜂蝶，半生沦落湖湘。残红几斛扑衣裳，和泪同量。
画屏秋色·西城秋眺怀纬云弟久滞都门未归用梦窗词韵
作者：陈维崧
朝代：清

放眼孤城侧。落照前、一派伤心秋色。叠浪喧豗，怒涛澎湃，西水关窄。听黄叶村中，乍扬砧响旋复抑。酿晚烟、如此碧。更节近茱萸，天连烽火，不许离人此夜，不成思忆。前夕。莲铜暗滴。梦重逢、帝里艳饰。锦筝银瑟，弟酬兄唱，烛红盏白。睡醒后含愁寄书，盼断无去翼。念久客、谁旧识。嘱付暮云知，今宵消尽也得，人在暮云以北。
留春令·感旧
作者：陈维崧
朝代：清
体裁：词

灯前喝雉，楼头系马，山腰射虎。曾放颠狂百千场，要数遍、何从数。一霎浑河风叶舞，捲旧游何处。谁滴他乡万般心，是隔个、窗儿雨。
留春令·感旧
作者：陈维崧
朝代：清

灯前喝雉，楼头繫马，山腰射虎。曾放颠狂百千场，要数遍、何从数。一霎浑河风叶舞，卷旧游何处。谁滴他乡万般心，是隔个、窗儿雨。
疏影·咏瓶中蜡梅
作者：陈维崧
朝代：清

帘红瓷翠。衬蜜犀花朵，色凝髹几。入道梅妃，新换黄絁，赛他林下风致。分得寿阳妆额上，渐啄破、小鹅儿嘴。爱生成、金屋故园，长忆飘零娣姒。侧正端相都好，尽经营位置，费尽纤指。生怕冷香易泻，侍儿频汲，铜沟清泚。十分春意三分漏，猜不出、蜡丸中字。嘱檀奴、守口如瓶，莫把鸾缄漫启。
疏影·咏虞山毛氏汲古阁兼赠斧季
作者：陈维崧
朝代：清

绛云烬后。有隐湖小阁，突兀晴昼。锦褙团窠，笺剔泥金，珊瑚石尉休斗。墨花蚀处香偏冽，论官焙、何须豆蔻。记开雕、北宋南唐，汉碣秦碑同寿。寒具慎教轻触，牙签除付与，荑玉纤手。滟滟油窗，的的春檠，静对瓶花句读。缥囊便是刘伶锸，纵万户、千钟何有。任誇他、帝子临春，此阁更饶妍秀。
疏影·忆邓尉梅花
作者：陈维崧
朝代：清

佳人空谷。有铜坑千树，潇湘一幅。暗记当年，才过收灯，有人约探林屋。参差帽影鞭丝里，饾饤得、许多浓绿。便归来、携取冰魂，并入小窗横竹。讵料今年病里，东君又过去，九分之六。冷落看花，情性懵腾，且把道书閒读。不缘修道缘伊冷，恐孤负、楼东瘦玉。忍馀寒、梦到深山，细问一春幽独。
疏影·暮春新霁
作者：陈维崧
朝代：清
体裁：词

流莺无赖。将一天霁景，啼碎窗外。雨后帘青，桥上衫红，盈盈定有人在。趁晴蛱蝶漫空舞，立不稳、泥金裙带。水如尘、玉剪轻飞，莫点葡萄痕坏。几日心情小极，为粘花中酒，暗销眉黛。黦了歌纨，阁了钿车，谁爱斗茶挑菜。帽檐故傍鞦韆侧，恰今日、风光如海。便春晴、人意谁忺，已报楝花风大。
疏影·暮春新霁
作者：陈维崧
朝代：清

流莺无赖。将一天霁景，啼碎窗外。雨后帘青，桥上衫红，盈盈定有人在。趁晴蛱蝶漫空舞，立不稳、泥金裙带。水如尘、玉剪轻飞，莫点葡萄痕坏。几日心情小极，为黏花中酒，暗销眉黛。黦了歌纨，阁了钿车，谁爱斗茶挑菜。帽檐故傍秋千侧，恰今日、风光如海。便春晴、人意谁忺，已报楝花风大。
疏影·独坐祖园闻顾庵药园亦在吴门未及一晤词以寄怀
作者：陈维崧
朝代：清

轩如画舸。载笛床茗椀，终朝閒卧。斗酒生涯，挑笋年光，恰值浓春刚过。菖蒲笺好慵吟写，说不尽、心情难妥。似绿窗、一种娇态，懒对盘龙梳裹。闻说浙中老辈，丁仪共曹植，也客江左。小瓮鹅黄，小袖云蓝，笑口思量同破。空园寂寂谁传信，且闷倚、赤阑桥坐。正水边、飏起微风，满院绣毬花堕。
疏影·独坐祖园闻顾庵药园亦在吴门未及一晤词以寄怀
作者：陈维崧
朝代：清
体裁：词

轩如画舸。载笛床茗碗，终朝閒卧。斗酒生涯，挑笋年光，恰值浓春刚过。菖蒲笺好慵吟写，说不尽、心情难妥。似绿窗、一种娇态，懒对盘龙梳裹。闻说浙中老辈，丁仪共曹植，也客江左。小瓮鹅黄，小袖云蓝，笑口思量同破。空园寂寂谁传信，且闷倚、赤阑桥坐。正水边、飏起微风，满院绣毬花堕。
疏影·黄梅
作者：陈维崧
朝代：清

霜天残腊。绽缃梅满树，半开微合。懒斗春园，小白长红，只爱新兴蜜蜡。郁金堂外模糊见，贪耍学、厌禳妆法。惹绿窗、镇日昏黄，错认熏香睡鸭。曾有个人云鬓，摘盈盈半朵，和笑低插。戏骂花枝，何物檀奴，也上香蝉斜压。如今人去花何用，索性把、花枝齐搯。搅斜阳、别样心情，且唤浇愁蛮榼。
疏影·黄梅
作者：陈维崧
朝代：清
体裁：词

霜天残腊。绽缃梅满树，半开微合。懒斗春园，小白长红，只爱新兴蜜蜡。郁金堂外模糊见，贪耍学、厌禳妆法。惹绿窗、镇日昏黄，错认薰香睡鸭。曾有个人云鬓，摘盈盈半朵，和笑低插。戏骂花枝，何物檀奴，也上香蝉斜压。如今人去花何用，索性把、花枝齐搯。搅斜阳、别样心情，且唤浇愁蛮榼。
登上方寺铁塔
作者：陈维崧
朝代：清

栏楯浮空去。划玲珑、榴皮石发，青红无数。看尽宣和风景好，又看宫娥北渡。有多少、梨花夜雨。西望铜驼荆榛里，算千秋、老辈唯吾汝。晋宋事，总尘土。鸿蒙一气凭斟取。蹑丹梯、千盘百级，上通玄圃。根插中原维地轴，其下黄河一缕。曾经过、怒潮煎煮。无限西风神州恨，倩相轮、做尽兴亡谱。铃铎响，自相语。
白苧·早秋饮蘧庵先生宅隔墙闻弦索声
作者：陈维崧
朝代：清

淡银河，映缸面，红鳞微白。蕉轩梧径，雅称秋晴寂历。更蒙茸、幽花杂卉遍狼籍。快意尽樽前，休苦问、战旗消息。日没杯阑，再向空阶布席。有万斛西风，把小墀都拭。疑惑。几层薜荔，一带缭垣，何来递响，高下玲珑之极。久知是隔院，檀槽低摘。凄凄四座，似芦花枫叶，浔阳夜舶。惹得今宵，无数吟蛩，墙下于邑。并入哀丝，倍作凉飙激。
百媚娘·春日忆洛下旧游
作者：陈维崧
朝代：清
体裁：词

草把裙儿腰比，花与脸儿潮似。恰听枝头莺语滑，眉逗一丝新喜。闻说酒旗歌板地，多少嬉游子。忆在洛桥晴市，又向洧川烟涘。一斛柳绵飘不定，扑着车如流水。无数鞦韆墙角里，天半红绳起。
百媚娘·春日忆洛下旧游
作者：陈维崧
朝代：清

草把裙儿腰比，花与脸儿潮似。恰听枝头莺语滑，眉逗一丝新喜。闻说酒旗歌板地，多少嬉游子。忆在洛桥晴市，又向洧川烟涘。一斛柳绵飘不定，扑著车如流水。无数秋千墙角里，天半红绳起。
百媚娘·送亩仙校书落籍次友人韵
作者：陈维崧
朝代：清

日午莺犹贪梦，风定花谁摇弄。闻说长条新有主，纵与缠绵何用。虽不干卿愁却种，懒把春钩送。夹路香尘将动，一曲红绡权奉。从此真成千里隔，只有月明相共。戏语小楼燕赤凤，掌舞休嫌重。
皂罗特髻·憩庆云庵方丈后小轩
作者：陈维崧
朝代：清

山风几斛，吹万笏晴螺，寺前堆积。阴阴竹院，与尘寰都隔。斜川外、几姓渔蛮，携绿箬、醉卧菱湖栅。雨添湿翠，怕晚来偏剧。小啜僧寮茗粥，助玉川茶癖。禅榻后、三间茅阁，恰面对、九龙峰脊。推窗惊叫，怪龙鳞都裂。
盱眙
作者：陈维崧
朝代：清

晓发盱眙县，烟岚极望遥。东风吹泗水，残雪未全消。乱岭藏山驿，微波拍板桥。昔贤高咏处，遗迹自迢迢。
相思引·元夕后二日夜雨即事
作者：陈维崧
朝代：清
体裁：词

绮陌将收五夜灯，后堂锁到第三层。画檐残烛，细雨恐难胜。歌板敲愁飞火凤，枕函贮梦结红冰。觉来还记，踏月六街曾。
相见欢·初夏行舟
作者：陈维崧
朝代：清

睡馀独自推篷，海陵东。一带人家都住，柳丝中。黄茆屋，清江曲，绿蓑翁。正是雨馀斜阁，水车红。
眉妩·壬子除夕
作者：陈维崧
朝代：清

又残更冉冉，往事星星，短鬓被霜染。梦入屏山路，黄昏近，金荷一盏慵点。浓阴微糁。任小楼、和雨轻掩。算今夜、笑语香街沸，有春胜双飐。思念愁多类魇。记帘窥秀黛，柱映娇脸。讵意分飞后，相思苦、泪滴桃笙红淡。长江天堑。况万重、败驿荒店。料此际有人，只为我、翠蛾敛。
眉峰碧·春夜见新月
作者：陈维崧
朝代：清

宝马萦帘押，金斗薰珠袷。一团醉玉怯春寒，斜向红裯压。无语抛银甲，且自偎香鸭。半钩纤月柳梢头，问谁偷把青天搯。
看花回·南岳寺大悲阁上看玉兰花用清真词韵
作者：陈维崧
朝代：清
体裁：词

春山淡冶如笑，风光鲜洁。梵阁斜盘碧磴，恰千点琼葩，珑珑才结。花明玉净，小斗山窗莺语滑。怜少室、珠树轻分，天花无着姿清绝。想只有、山间白月。还记省、鬘陀根节。谁伴深林清苦，只幽涧兰心，乱崖石发。孤情绝照，古寺谁曾经浪折。半檐花，千嶂瀑，看煞难分别。
看花回·南岳寺大悲阁上看玉兰花用清真词韵
作者：陈维崧
朝代：清

春山淡冶如笑，风光鲜洁。梵阁斜盘碧磴，恰千点琼葩，珑珑才结。花明玉净，小斗山窗莺语滑。怜少室、珠树轻分，天花无著姿清绝。想只有、山间白月。还记省、鬘陀根节。谁伴深林清苦，只幽涧兰心，乱崖石发。孤情绝照，古寺谁曾经浪折。半檐花，千嶂瀑，看煞难分别。
真珠帘·咏雪珠
作者：陈维崧
朝代：清

瑶妃争取明珠拣。误触金盘倾泻。万颗玉匀圆，向小墀抛打。淅淅泠泠敲不了，似阆苑、梨花都谢。寒乍。迸零钗碎佩，跳遍鸳瓦。渐觉暗入琼肌，做红酥细粟，不禁春夜。邻女惯娇憨，戏掬来盈把。万斛鲛啼盛不定，只逗入、玉娥帘下。轻洒。怕一色难寻，粉裙绡衩。
真珠帘·题宋牧仲枫香词次曹实庵韵
作者：陈维崧
朝代：清
体裁：词

当时红杏尚书句。宋玉今朝风赋。萤火柳绵词，斗阳阿激楚。五色蛮笺螺子墨，渲染彀、微云疏雨。凄苦。满歌坊粉壁，舞巾纨素。一曲减字偷声，听小屏风后，玉箫潜度。低啭隔林莺，碎一庭花露。鹍鸡又砉关山调，似万马、凭秋而怒。相诉。我中年以后，冰弦怕鼓。
眼儿媚·冬夜听梧轩举填词第二集
作者：陈维崧
朝代：清

风剪兰煤夜渐深，泉响答清音。官斋此夜，鲈腮斫玉，梅蕊含金。茂苑酒醒刚几日，浮拍又如今。十年红豆，五湖黄叶，费尽行吟。
眼儿媚·过城南小曲感旧
作者：陈维崧
朝代：清

青楼斜拂小春池，池上绿杨枝。态奴歌管，念奴弦索，唱尽新词。重来行过章台弄，往事少人知。半湖碧浪，满园斑竹，万种凄其。
石州慢·冬日舟过亳州旧居有感
作者：陈维崧
朝代：清

黄叶村中，绿水湾头，帆影零乱。小桥夹浦，依稀认有，旧时庭院。小楼还在，记得人在楼中，而今凝望如天远。烟里歇吴舲，似迷巢林燕。凄恋。閒敲画榜，遥指红墙，百端思遍。可惜满园槲叶，半河菱蔓。负暄邻叟，两两私语茅檐，料他也为王孙叹。摇橹过前汀，惊水禽飞散。
石州慢·夏闺
作者：陈维崧
朝代：清

竹院临池，蕉轩翳日，萧然烟幌。送春留病，赊秋做恼，懒梳蝉样。恹恹永昼，谁令幽梦惊回，偏嫌多事茶炉响。侍女秉齐纨，隔纱幮低荡。来往。一湖水气，满院兰风，扑归裙上。悄觉凉钗委枕，簟纹铺浪。起来慵绣，将泉戏泻团荷，怜他叶嫩才如掌。珠滑不成圆，却添人閒想。
石州慢·忆旧用高季迪韵
作者：陈维崧
朝代：清

醉拍雕阑，思忆从前，泪珠频洒。东阳倦沈，多愁多病，瘦躯堪把。水市津楼，奈他绣被浓香，旧时閒事偏萦惹。颠倒觅乌丝，检霜毫细写。妖冶。此夜虫虫，曾嘱监奴，葳蕤慢下。且趁湘簟银灯，邀人白打。摘尽铜签，小婢故恼人行，任他嘶断门前马。懊恼后堂前，又年光换也。
石州慢·题家别驾亦人孝感册并感旧游次蘧庵先生韵
作者：陈维崧
朝代：清

昨客睢阳，古寺开元，水木妍雅。我方避暑，兄过挈榼，一樽同把。讵知别后，使君风木衔悽，书来双袖鲛珠惹。拟补白华诗，倩广微烘写。难画。缠绵至性，恨抵啼猿，感深封鲊。太息鲤湖雁杳，辽城鹤化。饭僧香积，啁啾百鸟悲鸣，灵旗惝恍居为马。盛事遍流传，得之余季也。
石湖仙·题放庵上人红豆词卷
作者：陈维崧
朝代：清

春愁天样，将红豆词吟，愁归天上。红板桥西帘飏，最关情处，绿窗有人争唱。吟红叫紫，尽舞絮、沾泥无恙。梅放。把一樽、檐际相赏。南朝许多烟景，被啼莺、梳乾柳浪。千古兴亡，只抵斜阳片晌。且趁疏狂，朝眠碧嶂，暮敲乌榜。闲骋望，一生著屐几两。
破阵子·拟过竹逸斋前探梅辄因雨阻词以柬之
作者：陈维崧
朝代：清

昨夜雏寒侧侧，今晨小雨濛濛。屡拟寻花过涧北，屡约听莺到水东。心情无那慵。丽景偏怜易谢，冶游最惜难逢。四百八十南朝寺，二十四番花信风。鹃啼催落红。
破阵子·江上作
作者：陈维崧
朝代：清
体裁：词

千顷晴漪皱绿，四围晚髻粘红。蛋户鲎帆来海外，犀液龙漦贮月中。寒潮打故宫。雁叫酸然欲雨，鼍吟砉若成风。刘毅宅边堆蔓草，郭璞坟前拥断篷。秋江愁杀侬。
破阵子·江上作
作者：陈维崧
朝代：清

千顷晴漪皱绿，四围晚髻黏红。蛋户鲎帆来海外，犀液龙漦贮月中。寒潮打故宫。雁叫酸然欲雨，鼍吟砉若成风。刘毅宅边堆蔓草，郭璞坟前拥断篷。秋江愁杀侬。
碧牡丹·牡丹鲜碧者向在鄢陵曾见之追赋是词
作者：陈维崧
朝代：清
体裁：词

隔叶寻难着。胜玉树，欺红药。缥色衣裳，睡熟沉香亭角。一朵云鬟，被雨梳风掠。趁花容，亸烟萼。柳阴薄，色向苔钱落。波痕皱，眉痕弱。鹦鹉笼中，也整绿衣偷学。一别名花，怅碧云天各。倩青鸾，到湘阁。
碧牡丹·牡丹鲜碧者向在鄢陵曾见之追赋是词
作者：陈维崧
朝代：清

隔叶寻难著。胜玉树，欺红药。缥色衣裳，睡熟沈香亭角。一朵云鬟，被雨梳风掠。趁花容，亸烟萼。柳阴薄，色向苔钱落。波痕皱，眉痕弱。鹦鹉笼中，也整绿衣偷学。一别名花，怅碧云天各。倩青鸾，到湘阁。
祝英台近 杞梁妻祠下作 在齐河县长城铺
作者：陈维崧
朝代：清

画旗飘，灵幄捲，彩翠剥如雨。玉貌明妆，隐隐怨蛾聚。可怜枳壳花开，凝丹点绛，尽千载、啼斑偷注。黯凝伫。满壁水墨全昏，犹把断肠谱。绣帔尼师，指点向廊柱。怪他哭后长城，崩馀粉堞，忒画得、周遭如许。
祝英台近·元夕后一日同雪持京少饮云臣斋头
作者：陈维崧
朝代：清

软帘垂，孤馆悄，灯烬穗还亸。才过元宵，便有嫩阴做。幸值俊侣嬉春，狂朋选夜，摒挡得、心情较妥。斟红糯。醉后多恐尘寰，无计容留我。小海传闻，种露桃千颗。与君擪笛宫墙，扫花洞府，剪几阕、霓裳偷和。
祝英台近·咏橘
作者：陈维崧
朝代：清
体裁：词

水濛濛，烟袅袅，红遍江南树。小陆怀中，数颗偏怜汝。笑他梅子心酸，莲儿心苦，都让尔、甘芳如许。增悽楚。记得解橘春纤，指冷偎人处。一别吴娘，往事浑无据。自从那日传柑，几番元夜，总则是、泪珠如雨。
祝英台近·咏橘
作者：陈维崧
朝代：清

水濛濛，烟袅袅，红遍江南树。小陆怀中，数颗偏怜汝。笑他梅子心酸，莲儿心苦，都让尔、甘芳如许。憎悽楚。记得解橘春纤，指冷偎人处。一别吴娘，往事浑无据。自从那日传柑，几番元夜，总则是、泪珠如雨。
祝英台近·善权寺相传为祝英台旧宅，寺后一台，云其读书处也。壁间旧有谷令君一词，春日与云臣、远公披藓读之，共和其韵
作者：陈维崧
朝代：清
体裁：词

傍东风，寻旧事，愁脸界红箸。任是年深，也有系人处。可怜黄土苔封，绿罗裙坏，只一缕、春魂抛与。为他虑。还虑化蝶归来，应同鹤能语。赢得无聊，呆把断垣觑。那堪古寺莺啼，乱山花落，惆怅煞、台空人去。
祝英台近·善权寺相传为祝英台旧宅，寺后一台，云其读书处也。壁间旧有谷令君一词，春日与云臣、远公披藓读之，共和其韵
作者：陈维崧
朝代：清

傍东风，寻旧事，愁脸界红箸。任是年深，也有繫人处。可怜黄土苔封，绿罗裙坏，只一缕、春魂抛与。为他虑。还虑化蝶归来，应同鹤能语。赢得无聊，呆把断垣觑。那堪古寺莺啼，乱山花落，惆怅煞、台空人去。
祝英台近·春游偶憩静山禅院
作者：陈维崧
朝代：清

隔溪村，临水店，行处误偏好。趁寺寻钟，钟响冷于瀑。粉梅才绽些儿，被谁烘坼，算晴色、朝来逾峭。乱帆杳。一半消入烟中，空潭剧幽窅。小憩经房，无言只微笑。此时正定吟魂，浦禽多事，又踏折、一枝烟筱。
祝英台近·糊窗
作者：陈维崧
朝代：清

砑光笺，白地锦，糊就几楞雪。玉净珠融，不怕冱寒冽。亏他贮旭娱冬，留香伴夜，惹月练、和烟萦缬。寸心折。那得蜂咂莺穿，漏个针尖缺。归梦徜徉，免被琐窗截。翻思故国茅檐，残缸拥背，听败纸、战乾风叶。
祝英台近·维摩天女恰同参为阎牛叟赋
作者：陈维崧
朝代：清

水精帘，翡翠锁，不许俗尘涴。绣罢鸯摩，窗畔茜绒唾。分明檐卜林香，楞伽寺静，只多了、阿奴旁坐。归去可。好趁水月潮音，早上雪山座。怪煞萧郎，弹指景光错。请伊试看人间，闲花浪朵，总一霎、笛声吹破。
祝英台近·舟夜闻箫
作者：陈维崧
朝代：清

水烟昏，塘月午，欸乃乱更鼓。飒沓空樯，浪急打枫树。恰逢羁客停船，谁家楼上，忽飘堕、箫声一缕。泪如雨。对此万里清光，旧家在何处。人世何声，更似此凄苦。依稀记宿江州，芦汀蓼渚，有十万、夜猿齐语。
祝英台近·送陆云士之任郏县
作者：陈维崧
朝代：清

雁头筝，龙尾拨，曾记殢侬处。转眼画旗，袅袅引君去。遥知小陆风流，来春县里，种紫艳、红香无数。郏县路。淼淼晚渡秋山，我昔作行旅。一发中原，风起浊河怒。君经洛水平桥，陆浑小店，定和我、藓墙题句。
祝英台近·题季柔木小影兼志别怀
作者：陈维崧
朝代：清

红韎韐，紫罗囊，小缚黄皮裤。快马健儿，装急凭君作。更闻历落崎嵚，交游然诺，依稀是、君家之布。岁行暮。可怜雪浪烟帆，来朝趁人渡。呵手敲冰，为君一题句。他年展轴哦诗，怀人顾影，好频寄、江东鱼素。
离亭燕·雨中将发梁溪，云臣拉赴竹逸斋头看梅，小饮数巡，匆匆判袂，升舻若失，怅赋小词
作者：陈维崧
朝代：清

花妮行人小惹，莺怪行人低骂。正值小楼开似雪，抵死只将帆挂。粉泪脸边明，脉脉含情待话。嘱付梅清月寡，暂耐雨婚烟嫁。此去春江帆正满，路隔才踰一舍。待汎惠泉归，相赏水边篱下。
秋夜呈芝麓先生
作者：陈维崧
朝代：清

掷帽悲歌发。正倚幌、孤秋独眺，凤城双阙。一片玉河桥下水，宛转玲珑如雪。其上有、秦时明月。我在京华沦落久，恨吴盐、只点离人发。家何在？在天末。凭高对景心俱折。关情处、燕昭乐毅，一时人物。白雁横天如箭叫，叫尽古今豪杰。都只被、江山磨灭。明到无终山下去，拓弓弦、渴饮黄麞血。长杨赋，竟何益？
秋夜月·蛟桥望月
作者：陈维崧
朝代：清
体裁：词

月儿圆也。趁金风，舒皓彩，碧空斜挂。浸着两溪玉浪，一城霜瓦。水楼上，招红袖，许多妖冶。閒话、都笑蟾孤兔寡。桥头月下。记当年，周子隐，曾将虎射。千古灵旗飒飒，英姿堪画。到而今，嗟满目，渔村蟹舍。涛声、偏只共更声打。
秋夜月·蛟桥望月
作者：陈维崧
朝代：清

月儿圆也。趁金风，舒皓彩，碧空斜挂。浸著两溪玉浪，一城霜瓦。水楼上，招红袖，许多妖冶。閒话、都笑蟾孤兔寡。桥头月下。记当年，周子隐，曾将虎射。千古灵旗飒飒，英姿堪画。到而今，嗟满目，渔村蟹舍。涛声、偏只共更声打。
秋夜雨·本意
作者：陈维崧
朝代：清

小楼细袅愁丝绿，和烟扶上庭竹。飞来檐瓦响，都泻作、奔浑秋瀑。雨肥越显孤灯，展夜衾、欲睡难熟。别院弦柱促，正滚入、淋铃哀曲。
秋日怀幔亭先生二首
作者：陈维崧
朝代：清

百二山河极望残，一门群从尽南冠。谁怜鹦鹉笼中语，大有琵琶塞上弹。寂寞金鸡双阙迥，飘零石马七陵寒。锒铛夜宿昭阳殿，疑作西宫月影看。秋色苍茫上佩刀，故人消息梦魂劳。石城剧报收袁粲，鲁国惊闻捕孔褒。雪窖羝羊双涕泪，锦官杜宇一悲号。好凭万骑平南将，急趁江风挂战袍。
秋日怀幔亭先生二首·其一
作者：陈维崧
朝代：清

百二山河极望残，一门群从尽南冠。谁怜鹦鹉笼中语，大有琵琶塞上弹。寂寞金鸡双阙迥，飘零石马七陵寒。锒铛夜宿昭阳殿，疑作西宫月影看。
秋日怀幔亭先生二首·其二
作者：陈维崧
朝代：清

秋色苍茫上佩刀，故人消息梦魂劳。石城剧报收袁粲，鲁国惊闻捕孔褒。雪窖羝羊双涕泪，锦官杜宇一悲号。好凭万骑平南将，急趁江风挂战袍。
秋日经信陵君庙
作者：陈维崧
朝代：清

席帽聊萧，偶经过、信陵祠下。正满目、荒台败叶，东京客舍。九月惊风将落帽，半廊细雨时飘瓦。桕初红、偏向坏墙边，离披打。今古事，堪悲诧；身世恨，从牵惹。倘君而仍在，定怜余也。我讵不如毛薛辈，君宁甘与原尝亚。叹侯嬴、老泪苦无多，如铅泻。
秋霁·本意
作者：陈维崧
朝代：清

步屧欹斜，向黄叶村边，閒眺晴绿。水映渔庄，霜明菜圃，阵阵寒鸦落木。远空乍沐。好峰数点修螺矗。更窅窅、极蒲淡沲，帆影织千幅。忆昨素舸，汎汎长淮，水凉灯昏，和雁同宿。梦家乡、西风菰米，炊烟晚斫鲈腮玉。梦醒苇花声簌簌。讵意此际，故园泼眼秋光，一杯雪蚁，几枝风菊。
秋霁·本意
作者：陈维崧
朝代：清
体裁：词

步屧欹斜，向黄叶村边，閒眺晴绿。水映渔庄，霜明菜圃，阵阵寒鸦落木。远空乍沐。好峰数点脩螺矗。更窅窅、极蒲淡沲，帆影织千幅。忆昨素舸，汎汎长淮，水凉灯昏，和雁同宿。梦家乡、西风菰米，炊烟晚斫鲈腮玉。梦醒苇花声簌簌。讵意此际，故园泼眼秋光，一杯雪蚁，几枝风菊。
秋霁·送江辰六之任益阳
作者：陈维崧
朝代：清
体裁：词

绿染熊湘，正翼轸之旁，一点星小。鹿走晴岩，鹧啼斑竹，细雨黄陵古庙。江山未老。又逢仙令栽花到。官阁外、鄂渚昭丘，弥望总残照。去去定遇，新月巴船，夜阑橹声，触醒沙鸟。遍江乡、白蘋红杜，客愁应并楚天杳。此地西风知倍早。君更为我，试问陶侃当年，空滩战舰，尚馀多少。
秋霁·送江辰六之任益阳
作者：陈维崧
朝代：清

绿染熊湘，正翼轸之旁，一点星小。鹿走晴岩，鹧啼斑竹，细雨黄陵古庙。江山未老。又逢仙令栽花到。官阁外、鄂渚昭邱，弥望总残照。去去定遇，新月巴船，夜阑橹声，触醒沙鸟。遍江乡、白蘋红杜，客愁应并楚天杳。此地西风知倍早。君更为我，试问陶侃当年，空滩战舰，尚馀多少。
穆护砂·题苕中沈凤于孝廉被园偕隐图
作者：陈维崧
朝代：清

吮黛调铅素。偃霜毫、渲染如许。是东阳才子，蘋洲词客，压倒秦观贺铸。携袅袅、吹箫楼上侣。小葺个、短篱疏圃。药砌畔、紫葳蕤放，花架外、玉鬖髿吐。嫩紫娇黄，长红小白，烟条露叶倩谁梳。恰晓妆才罢，手香轻摘，人在绿窗语。惆怅襟怀谁诉。镇相看、卓家眉妩。正春衫对挽，蛮笺低堕，情知粉郎新句。怕笛伎、筝人歌易误。须红豆、今番亲谱。小立有、帘前桂子，授意把、碧箫潜取。摒挡偷声，商量减字，月波浸彻画屏虚。向前溪、更涤冰瓯、宵阑煎顾渚。
竹枝 其一 粤东词
作者：陈维崧
朝代：清

番君庙后鹧鸪飞。素馨花落蛮娘归。
竹枝 其一 粤东词
作者：陈维崧
朝代：清
体裁：词

番君庙后鹧鸪飞，素馨花落蛮娘归。
竹枝 其三 粤东词
作者：陈维崧
朝代：清

罗浮人家红蕉布。谁裁郎衣侬所作。
竹枝 其三 粤东词
作者：陈维崧
朝代：清
体裁：词

罗浮人家红蕉布，谁裁郎衣侬所作。
竹枝 其二 粤东词
作者：陈维崧
朝代：清

花田三月黎人多。珠江无风春自波。
竹枝 其二 粤东词
作者：陈维崧
朝代：清
体裁：词

花田三月黎人多，珠江无风春自波。
竹枝 其四 粤东词
作者：陈维崧
朝代：清

槟榔酒酿郁林春。郁林儿女多绛唇。
竹枝 其四 粤东词
作者：陈维崧
朝代：清
体裁：词

槟榔酒酿郁林春，郁林儿女多绛唇。
竹枝·粤东词
作者：陈维崧
朝代：清

番君庙后鹧鸪飞。素馨花落蛮娘归。花田三月黎人多。珠江无风春自波。罗浮人家红蕉布。谁裁郎衣侬所作。槟榔酒酿郁林春。郁林儿女多绛唇。
笛家·九日长安遣兴
作者：陈维崧
朝代：清

秋士心情，女儿节物，恹恹愁坐，绿樽虽满何心劝。帝京此夜，镂枣成斑，煎酥凝兽，题糕才健。麝帕纷贻，绣旗细袅，点缀侯门宴。正新晴、恣游赏，天气不寒不暖。閒算。去年九日，有人楼上，笑摘黄花，斜倚西风，任他帘捲。今日懒觅登高伴侣，愁望秋槐宫殿。几度逡巡，一番追悔，且倚阑干遍。怕万一、凤城边，瞥遇南飞沙雁。
笛家·九日长安遣兴
作者：陈维崧
朝代：清
体裁：词

秋士心情，女儿节物，恹恹愁坐，绿樽虽满何心劝。帝京此夜，镂枣成斑，煎酥凝兽，题糕才健。麝帕纷贻，绣旗细袅，点缀侯门宴。正新晴、恣游赏，天气不寒不煖。閒算。去年九日，有人楼上，笑摘黄花，斜倚西风，任他帘捲。今日懒觅登高伴侣，愁望秋槐宫殿。几度逡巡，一番追悔，且倚阑干遍。怕万一、凤城边，瞥遇南飞沙雁。
笛家·屡拟过红友郊庄探梅连雨不止词以柬之
作者：陈维崧
朝代：清

五里莺声，半村花气，南郊迤逦，归樵遥指君家近。屋头湿翠，窗眼疏香，溅裙水涨，落灯风紧。准拟携琴，也思侧帽，与细笺离恨。渡斜桥、背山郭，一片酒旗作阵。隐隐。讵知连日，烟迷楚岫，柳鬓全低，雪压吴天，兰心乍困。赢得倚遍雕阑日晚，吹彻玉箫凉嫩。况添西楼，夜窗疏雨，滴碎人方寸。便有日、访溪梅，多管落英铺粉。
笛家·己未九日蛟门招同诸子游黑龙潭次实庵韵
作者：陈维崧
朝代：清

满目新晴，无边野兴，休论万事，且须载酒题糕去。灵湫镜黑，仄磴泥青，有人言是，老龙蟠处。一样重阳，两年羁宦，往事零如雨。被游人、问昨岁，破帽犹然存否。重晤。竹西词客，刚来京国，亟拉吾徒，洗盏持螯，翩然豪举。只忆深院小黄花朵，空颤钗梁鬓缕。独夜茫茫，他乡恻恻，饮罢迷归路。风急也、白杨边，飒飒定和谁语。
簇水·春雪
作者：陈维崧
朝代：清

有影无声，小楼一夜堆琼稷。撒盐萦絮，舞遍天涯六出。最爱轻松纤软，雅称红闺客。遮不住、空青帘翼。春阴积。怪此际、晓寒何重，围红兽、偎窗隙。楼前莫管，一任腾腾瑟瑟。且瀹鲍家香茗，雪水倾来白。红日照、消入一池深碧。
簇水·舟过梁溪不及泊舟遥望龙峰有作
作者：陈维崧
朝代：清

百幅晴漪，渔舟个个能轻妙。几村红树，将郭外人家萦抱。历历苇花明处，是水仙之庙。正蘸上、一缕残照。隔水峤。喜几日、金风弄霁，做晚翠、十分峭。蒲帆似鸟，翅竞向秋空矫。姑待伍塘游倦，重与停吟棹。茶铛沸、错认山园瀑。
簇水·见古寺放生马而叹之
作者：陈维崧
朝代：清

回忆当年，霜蹄刷尽幽并夜。草头一点，猛气削驽骀凡马。羸病谁欤牧养，羁靮从宽假。摩背痒、秋阴墙罅。血泪洒。叹日暮、群乌啄肉，伏栈枥、成悲咤。西风夜响，重叙起沙场话。俛首沈吟烙印，蓦听僧钟打。馀生也、托象王台下。
簇水·见古寺放生马而叹之
作者：陈维崧
朝代：清
体裁：词

回忆当年，霜蹄刷尽幽并夜。草头一点，猛气削驽骀凡马。羸病谁欤牧养，羁靮从宽假。摩背痒、秋阴墙罅。血泪洒。叹日暮、群乌啄肉，伏栈枥、成悲咤。西风夜响，重叙起沙场话。俛首沉吟烙印，蓦听僧钟打。馀生也、托象王台下。
系裙腰·咏裙
作者：陈维崧
朝代：清
体裁：词

满园草色绿迢迢。都吹上，小裙腰。栖鸾宿蝶风流甚，暗晕红潮。轻飏处，称垂髫。有时沉在帘儿底，依稀微露轻绡。隔花绣带无风转，浅立春宵。想应拂遍，落梅娇。
红情·咏半吐红梅
作者：陈维崧
朝代：清

一丝凝晓。似绛蕊浮釭，锦鳞拍沼。搓透猩绒，卖弄憨嗔许谁拗。莫是罗浮人困，珊枕上、小鬟新觉。正睡晕初圆，偷倚绣奁照。料峭。年犹少。更酒入潮生，春来靥笑。娇香趁早。休赚夭桃见时恼。几颗朱樱绽口，甚日茜花压帽。倩红泪、将绡裹，洒他开了。
红林檎近 大鸿有西河之戚作此代唁 大鸿次子无逸没于岭南幕中
作者：陈维崧
朝代：清

黄蛤沈香浦，绿犀惶恐滩。山郡荔枝叶，驿楼鹧鸪斑。郁孤台高一去，琼岛水阔难还。金齿细屐花间，茜雪洒红蛮。黎女双袖泪，梅峤百重关。槟榔椰子，枉劳赠自珠官。怅花田草满，海天月出，小笼失却金尾鹇。
红林檎近 大鸿有西河之戚作此代唁 大鸿次子无逸没于岭南幕中
作者：陈维崧
朝代：清
体裁：词

黄蛤沉香浦，绿犀惶恐滩。山郡荔枝叶，驿楼鹧鸪斑。郁孤台高一去，琼岛水阔难还。金齿细屐花间，茜雪洒红蛮。黎女双袖泪，梅峤百重关。槟榔椰子，枉劳赠自珠官。怅花田草满，海天月出，小笼失却金尾鹇。
红林檎近·人日雪中作
作者：陈维崧
朝代：清

千斛玉尘暗，万家冰馆开。海素障窗槅，赩霜冻妆台。扶将银人上胜，染取白燕摇钗。献岁七日刚才，偏砌就瑶街。阻绝挑菜侣，愁极踏青鞋。何时出郭，春晴好散春怀。待传柑过了，卖饧节近，湔裙准傍溪水涯。
红林檎近·咏佛手柑
作者：陈维崧
朝代：清

芳树来瓯越，名同吴下柑。风调轶橙橘，芳华擅闺襜。玉人夜凉酒醒，怪底薰透红衫。此际宝鸭休添，香气十分沾。月底偏濯濯，枕畔故掺掺。佳人笑说，雪山花瓣曾拈。自尘情未断，佛犹如此，合掌长思伴玉纤。
红窗睡·冬夜
作者：陈维崧
朝代：清

花影枝枝墙上界。晴月把、小红楼晒。三更巷口西风大，惹猧儿寒吠。轻薄杨花心性改。知何处、酒旗戏鼓，轻狂难耐。薰笼银鸭，却恹恹长在。
红窗睡·咏樱桃花
作者：陈维崧
朝代：清

一树垂垂摇绣幌，光映得、小楼都绛。无风谁触花枝响，堕繁红两两。细雨似闻莺细讲。香阶下、美人休折，让花全放。待他成颗，斗白家唇样。
纤夫词
作者：陈维崧
朝代：清

战舰排江口。正天边、真王拜印，蛟螭蟠钮。征发櫂船郎十万，列郡风驰雨骤。叹闾左、骚然鸡狗。里正前团催后保，尽垒垒锁系空仓后。捽头去，敢摇手？稻花恰称霜天秀。有丁男、临歧诀绝，草间病妇。此去三江牵百丈，雪浪排樯夜吼。背耐得、土牛鞭否？好倚后园枫树下，向丛祠亟倩巫浇酒。神佑我，归田亩。
纪艳
作者：陈维崧
朝代：清

拂晓相逢花弄口。如此天寒，何事清晨走？小院绿熊铺褥厚，玉梅花下交三九。招入绣屏闲写久。斜送横波，郎莫衣单否？袖里任郎沾宝兽，雕龙手压梅花手。
纱窗恨·蝴蝶和毛文锡韵
作者：陈维崧
朝代：清

闹红咂翠何时了，漾春心。一生轻薄谁拘管，粉墙阴。花架底潜防纨扇，画梁前巧斗红襟。袖上鸳裙摺，费泥金。
绕佛阁·为李武曾题长斋绣佛图小像
作者：陈维崧
朝代：清

冷笺雪砑，纤腻滑笏，恰称烘写。偷玩閒把。有人认是，年时瘦司马。俊游都雅。帽影蘸粉，衫缕沾麝。蛮雨啼鹧。略记小驿，奢香醉题帕。旧事一弹指，可惜花开多易谢。此后鬓丝，吴霜将暗惹。且料理心情，消向莲社。茜竿低亚。捧一轴迦文，绡带轻洒。傍风前、竛竮斜挂。
绕佛阁·初冬同友人小憩中隐禅院用片玉词韵
作者：陈维崧
朝代：清

早霞昨敛，行散郭外，尽历溪馆。塘窅蒲短。细沿磬响，来褰戒坛幔。境幽竹满。閒竖拂子，小叩慧远。妙谛微婉。更沾茗粥，尘巾忽焉岸。坐久渐忘却，花影移楞还几线。更爱晴阶，砌成明镜面。叹急景浮生，虚负漏箭。闷怀谁见。似残菊无聊，倚檐零乱。再来期、甚时才展。
绕佛阁·寒夜登惠山草庵贯华阁
作者：陈维崧
朝代：清

乱峰堆髻，夕景木末，残雪崖际。一派空翠。瓢堂语悄，山窗落松子。小楼欲坠。斜嵌岩壑，蹲若奇鬼。暝色晴霁。鬓丝禅板，浑忘在尘世。开士暮归晚，钵向石桥深涧洗。坐客松寮，钟鸣黄叶寺。喜今夜关河，一碧千里。感伤身世。看六代青山，月华如水。是千秋、倚阑人泪。
绕佛阁·由剑池循石磴上至平远堂侧觅径复折而下至小武当有奇石纵横林立伫眺久之
作者：陈维崧
朝代：清

岭欹栈仄，循壁俯瞰，潭子深黑。风起涛涌，此身几被，包山老龙得。古苔绣蚀。腾掷直上，霜磴如拭。高处奇绝。旷望邓尉，支硎翠螺滴。暂息塔铃侧，又蹈虚空临不测。藓滑境危，盘盘深曷极。见老树槎牙，三两离立。雨淋风裂。似猱狖须髯，作烂铜色。忽颓唐、化为奇石。
绛都春·乙巳元夜
作者：陈维崧
朝代：清

春宵三五，正碧云合处，冰轮斜挂。暗省年光，漫数韶华偏沾惹。平生旧事都忘也。难忘是、凤城鸳瓦。无灯无火，有花有月，偶然吟写。此夜。追欢买笑，有天街似水，暗尘随马。讵料而今，几阵东风谯楼下。吹去了、香车罗帕。春衣卸、思量如乍。且寻故老开元，月明閒话。
绛都春·咏蛱蝶
作者：陈维崧
朝代：清

谁家佛助，想一缕裙花，做成红雨。青草如烟，渌水如罗，被阵阵东风，吹向晴空舞。又傍平芜来去。桃花门巷，菜花天气，轻狂无数。娇嫭。留他不住。更砌畔濛濛，墙头栩栩。飘零荡漾，一春梦里曾如许。料伊也为多情误。只愁扑蝶园中，痴憨儿女。
绮罗香 题宋既庭小照 图作长松宽幅
作者：陈维崧
朝代：清

昔梦都非，旧游频换，秋夜一灯吾汝。彩笔凭陵，压尽曹滕邾莒。曾见说、猿臂难封，又闻道、蛾眉工妒。任纷纷、项领儿郎，薰香剃面画衣裤。谁将东绢一匹，皴铜身铁鬣，翠交苍互。子落涛鸣，下有幽人箕踞。看几簇、露叶烟条，经几场、落花飘絮。镇朝昏、吟雨啼风，惯为浑脱舞。
绮罗香·初夏连夜于许茹庸仲修席上看诸郎演牡丹亭有作
作者：陈维崧
朝代：清
体裁：词

许掾多情，清和佳节，连夕娇歌妙舞。料得眉峰，碧到愁时都聚。记昨宵、银瑟初停，又此夜、红牙再补。看一群、灯下诸郎，依稀尽解此情苦。独有江东词客，为家山路远，倍增凄楚。回首朱门，略记虫娘庭户。好院本、全部笙箫，没心情、半生羁旅。比年时、携手听歌，多了黄昏雨。
绮罗香·初夏连夜于许茹庸仲修席上看诸郎演牡丹亭有作
作者：陈维崧
朝代：清

许掾多情，清和佳节，连夕娇歌妙舞。料得眉峰，碧到愁时都聚。记昨宵、银瑟初停，又此夜、红牙再补。看一群、灯下诸郎，依稀尽解此情苦。独有江东词客，为家山路远，倍增悽楚。回首朱门，略记虫娘庭户。好院本、全部笙箫，没心情、半生羁旅。比年时、携手听歌，多了黄昏雨。
绮罗香·咏樱桃
作者：陈维崧
朝代：清

小摘匀圆，低擎娇俊，万颗轻红同泻。绿叶阴浓，正值江东初夏。茜裙湿、裹处如无，珀盌滑、盛时欲化。正小楼、樊素偷含，丹唇比似谁真假。熟时江岸野馆，曾压他低帽，笼他细马。此际重拈，试与端详娇奼。休还问、紫禁金盘，最难忘、红窗绡帕。入手更、和泪相看，正胭脂盈把。
绮罗香·咏樱桃
作者：陈维崧
朝代：清
体裁：词

小摘匀圆，低擎娇俊，万颗轻红同泻。绿叶阴浓，正值江东初夏。茜裙湿、裹处如无，珀碗滑、盛时欲化。正小楼、樊素偷含，丹唇比似谁真假。熟时江岸野馆，曾压他低帽，笼他细马。此际重拈，试与端详娇奼。休还问、紫禁金盘，最难忘、红窗绡帕。入手更、和泪相看，正胭脂盈把。
绮罗香·咏海棠
作者：陈维崧
朝代：清
体裁：词

褪尽梅妆，飘残杏靥，春事今年恁快。满树红绡，已把小楼遮碍。三分醉、午酒娇痕，一味懒、昼眠慵态。记个侬、万里家乡，西川远隔蛮江外。惜花烧尽银烛，花亦相看熟，恹恹长在。着水啼烟，镇向馀寒忍耐。才深巷、带雨斜开，又前街、提笼争卖。惹人是、几阵春愁，撚一枝谁戴。
绮罗香·咏海棠
作者：陈维崧
朝代：清

褪尽梅妆，飘残杏靥，春事今年恁快。满树红绡，已把小楼遮碍。三分醉、午酒娇痕，一味懒、昼眠慵态。记个侬、万里家乡，西川远隔蛮江外。惜花烧尽银烛，花亦相看熟，恹恹长在。著水啼烟，镇向馀寒忍耐。才深巷、带雨斜开，又前街、提笼争卖。惹人是、几阵春愁，撚一枝谁戴。
绮罗香·咏落梅
作者：陈维崧
朝代：清
体裁：词

满院濛濛，半园寂寂，万队银鸾齐跨。压帽笼鞭，无数槛边廊下。惊夜静、粉泪难乾，趁阴重、冰魂易化。更怜伊、漱雨梳风，楼东颓玉妆初卸。有人剪烛偷炤，肠断红香侣，忆他娇奼。拾取盈盈，和麝题封绡帕。记当日、冷淡交情，付他年、水天閒话。空遗下、瘦干斜枝，向横窗暗写。
绮罗香·咏落梅
作者：陈维崧
朝代：清

满院濛濛，半园寂寂，万队银鸾齐跨。压帽笼鞭，无数槛边廊下。惊夜静、粉泪难乾，趁阴重、冰魂易化。更怜伊、漱雨梳风，楼东颓玉妆初卸。有人剪烛偷照，肠断红香侣，忆他娇奼。拾取盈盈，和麝题封绡帕。记当日、冷淡交情，付他年、水天閒话。空遗下、瘦干斜枝，向横窗暗写。
绮罗香·咏蔷薇
作者：陈维崧
朝代：清

楼外金墉，巷头银井，隐约非花非雾。一片胭脂，祇许莺梭穿度。怯攀折、绿刺潜防，卖窈窕、红情暗与。隔绡窗、背著秋千，朦胧最是窃香路。小拈螺子钿盒，将露华傅体，殢他鸳侣。一架蔷薇，重取残春填补。看袅袅、风里腰肢，是盈盈、夜来情绪。谁悄把、绣谱亲描，惹墙花漫妒。
绮罗香·咏蔷薇
作者：陈维崧
朝代：清
体裁：词

楼外金墉，巷头银井，隐约非花非雾。一片胭脂，祗许莺梭穿度。怯攀折、绿刺潜防，卖窈窕、红情暗与。隔绡窗、背着鞦韆，朦胧最是窃香路。小拈螺子钿盒，将露华傅体，殢他鸳侣。一架蔷薇，重取残春填补。看袅袅、风里腰肢，是盈盈、夜来情绪。谁悄把、绣谱亲描，惹墙花漫妒。
绮罗香·春日咏兰
作者：陈维崧
朝代：清

离墨山前，善权洞口，一径红兰堪藉。露眼如啼，掩冉溪庄水榭。趁雨摘、螺黛青分，带烟采、蝶裙碧化。妒归樵、满担清芬，日斜纤手刚盈把。紫茎暗数漫剪，还取春泥垒，粉红墙罅。午困妆馀，惯是向人沾惹。被玉轸、弹上银蝉，向犀奁、和些冰麝。待閒里、焙入龙团，小窗供夜话。
绮罗香·清明感旧
作者：陈维崧
朝代：清

绿水楼台，青春院落，又是韶华百五。饧粥榆钱，过了匆匆时序。怕今年、玉剪来时，是去年、钿车停处。最难凭、轻暖轻寒，天涯羁客甚情绪。少年此日嬉游，有窥帘绮态，当垆俊侣。一自飘流，冷落夭桃门户。西楼外、几阵莺花，北邙上、一堆羊虎。向斜阳、断碣残碑，多少横官路。
绮罗香·清明感旧
作者：陈维崧
朝代：清
体裁：词

绿水楼台，青春院落，又是韶华百五。饧粥榆钱，过了匆匆时序。怕今年、玉剪来时，是去年、钿车停处。最难凭、轻煖轻寒，天涯羁客甚情绪。少年此日嬉游，有窥帘绮态，当垆俊侣。一自飘流，冷落夭桃门户。西楼外、几阵莺花，北邙上、一堆羊虎。向斜阳、断碣残碑，多少横官路。
绮罗香·龚节孙录余所选今词赋此奉柬
作者：陈维崧
朝代：清

浪打新亭，霜飞故国，谁许词场称霸。红豆金荃，漫向夜深誊写。半閒钞、酒馆银墙，半偷传、妆楼罗帕。到如今、粗比牛腰，丛残卷轴蜗涎挂。太息韦庄牛峤，问如何偏遇，极天兵马。珍重君家，重觅蛮笺细砑。看残秋、满箧香词，是老夫、半生愁话。嘱宵阑、好护乌丝，莫使缸花灺。
绿头鸭·清和
作者：陈维崧
朝代：清

翠阴阴。顿染遍、小园前后，果然夏浅胜春。一声莺、穿窗透幕，满街絮、扑帽萦巾。挑笋偏宜，脱绵乍可，风光尤喜恰初旬。清和景、水烟画就，谷雨搓匀。漫因循。溪山好在，何妨荷蓧垂纶。笑无端、一场春梦，问几度、百岁閒身。趁冉冉、柔青缓绿，吟兴剧鲜新。烘朵玫瑰，剪枝芍药，摘梅煮酒且娱宾。屈指算、盈盈桑妇，渐作茶人。
翠楼吟·三月十五日虎邱即景
作者：陈维崧
朝代：清
体裁：词

桃花水绛，卵色天青，早烟着人如醉。风光日夜换，换不了、吴宫罗绮。千年霸气。只莺啭山房，鸦啼水寺。当年事。断崖老树，依稀能记。冶丽。簇队成团，有钗虫落磴，裙梅飘砌。剑池苔藓黑，越显得、明妆绝世。佛前私誓。怕乱水东流，夕阳西逝。凭阑望，五湖晴爽，碧空无际。
翠楼吟·三月十五日虎邱即景
作者：陈维崧
朝代：清

桃花水绛，卵色天青，早烟著人如醉。风光日夜换，换不了、吴宫罗绮。千年霸气。只莺啭山房，鸦啼水寺。当年事。断崖老树，依稀能记。冶丽。簇队成团，有钗虫落磴，裙梅飘砌。剑池苔藓黑，越显得、明妆绝世。佛前私誓。怕乱水东流，夕阳西逝。凭阑望，五湖晴爽，碧空无际。
翠楼吟·小院
作者：陈维崧
朝代：清

小院虫虫，斜桥燕燕，伥伥触起閒事。当初妆阁影，乱织在、濛濛秋水。饼金曾费。只趁月藏钩，隔花传谜。依稀记。递香窗眼，浸娇杯底。憔悴。此日重来，剩榆荚漫天，苔钱铺地。心情何处写，拟写上、缭绫帕子。砑来松腻。怕未便缄愁，还难盛泪。斜行字。沈吟划满，竹肌空翠。
翠楼吟·小院
作者：陈维崧
朝代：清
体裁：词

小院虫虫，斜桥燕燕，伥伥触起閒事。当初妆阁影，乱织在、濛濛秋水。饼金曾费。只趁月藏钩，隔花传谜。依稀记。递香窗眼，浸娇杯底。憔悴。此日重来，剩榆荚漫天，苔钱铺地。心情何处写，拟写上、缭绫帕子。砑来松腻。怕未便缄愁，还难盛泪。斜行字。沉吟划满，竹肌空翠。
翠楼吟·席上赠伎时伎三日后即落乐籍
作者：陈维崧
朝代：清

银甲挨筝，珠绦络鼓，清歌屈柘如缕。人到离筵里，尽眉黛、愁将碧聚。纵横玉箸。似绿柳萦烟，红兰著露。欹雁柱。一场春梦，没些情绪。他日纵过侯门，只光延坊畔，樱桃一树。奈铜舆催上，更糁遍、一街丝雨。横波重注。看斜侧帽檐，销魂无语。红蜡底。新官旧主，一般胡觑。
翠楼吟·惠山云起楼作
作者：陈维崧
朝代：清

万斛空青，一天冷翠，和晴飞上帘押。老松三百本，山雨响、偏张鳞甲。崖倾峰沓。有客注茶经，僧编梵夹。泉呜邑。恰逢深涧，樵吟相答。晚值。蟾影初升，似姮娥妆镜，夜深离匣。碧云千万顷，被一点、玉纤偷搯。月明三匝。谢鹤许携瓢，猿呼荷锸。为盟歃。他年傍此，竹弓射鸭。
自封丘北岸渡江至汴梁
作者：陈维崧
朝代：清

漭漭河声，捩柁处、怒涛千尺。绝壁下、鱼龙悲啸，水波欲立。一派灰飞官渡火，五更霜洒中原血。问成皋京索事如何？空陈迹。虫牢外，风萧瑟；癝[病旁易为广字旁]延畔，沙堆积。试中流骋望，百忧横集。混混且拼流日夜，茫茫不辨天南北。但望中似见有人烟，陈桥驿。
舟次石门
作者：陈维崧
朝代：清
体裁：五言律诗

小邑一江明，江头鹳自鸣。那堪今夜雨，独宿语儿城。作客年空老，依人气未平。此乡烽火后，户户�衣声。
芭蕉雨·咏秋雨
作者：陈维崧
朝代：清

似梦如尘淅淅，乍无还乍有、何时歇。夜永三更将绝。正值曲巷砧鸣，颓墙蛩咽。阵阵罗衾凉彻。愁共小屏摺。逢白雁北来、和人说。说道汉寝唐陵，今夜雨洒丹枫，尽流红血。
芭蕉雨·春雨
作者：陈维崧
朝代：清

轻暖轻寒时节，东风将柳絮、搓香雪。暗惹翠蛾千结。绝似细雨红桥，情人乍别。绿窗花影半摺，待折未曾折。尽草上轻狂、双黄蝶。乱扑著雨和烟，搅得今岁韶光，不成三月。
芭蕉雨·春雨
作者：陈维崧
朝代：清
体裁：词

轻煖轻寒时节，东风将柳絮、搓香雪。暗惹翠蛾千结。绝似细雨红桥，情人乍别。绿窗花影半摺，待折未曾折。尽草上轻狂、双黄蝶。乱扑着雨和烟，搅得今岁韶光，不成三月。
芭蕉雨·骤雨
作者：陈维崧
朝代：清

日午绛云烘墨，渴乌偏掉尾、威胡赫。一霎溪风凉激。谁取十万冰弦，辊来霹雳。急雨琤琮裂帛，万瓦战金铁。轰馀怒犹思、坏墙壁。此际白苧凉衫，独上快阁临风，须如猬磔。
花发沁园春·月夜布席绿萼梅花下同友人小饮
作者：陈维崧
朝代：清

借月为花，将花做月，濛濛一树皴玉。银椀筛春，琼箫暖夜，值得珍珠几斛。冰肌睡足。更掩映、生绡六幅。念月姊彻夜孤寒，梅妃自小幽独。花影风摇簌簌。任春城夜阑，画鼓频续。金炉烬处，珠斗斜时，月与梅花微绿。清辉满目。拚吹灭、枝枝银烛。夜深沈、我醉休扶，和月和花同宿。
花发沁园春·月夜布席绿萼梅花下同友人小饮
作者：陈维崧
朝代：清
体裁：词

借月为花，将花做月，濛濛一树皴玉。银碗筛春，琼箫煖夜，值得珍珠几斛。冰肌睡足。更掩映、生绡六幅。念月姊彻夜孤寒，梅妃自小幽独。花影风摇簌簌。任春城夜阑，画鼓频续。金炉烬处，珠斗斜时，月与梅花微绿。清辉满目。拚吹灭、枝枝银烛。夜深沉、我醉休扶，和月和花同宿。
花心动·二月八日微晴同云臣过北郭外访寒松上人不遇纪事
作者：陈维崧
朝代：清

薄霭新旸，翠禽啼绡窗，乍催人醒。弄袖风微，印屐泥乾，村馆酒旗低映。相携缓步回塘上，寻春寺、聊添吟兴。画溪尾，葡萄初涨，遥川绿竟。叩罢禅扉谁应。剩花底经幡，烟中斋磬。竹院因循，水郭迟回，忍负雨馀妍景。春衫且把桥栏倚，閒数遍、碧纱官艇。前溪里，一行社归人影。
花朝待毛亦史不至
作者：陈维崧
朝代：清

春云千缕卷灵绡，次第风光度绮寮。最不分明惟燕语，绝无聊赖是花朝。芜城作客肠应断，娄水怀人信转遥。一树辛夷开未谢，夜来微雨更潇潇。
花犯 又一体 咏鄢陵腊梅花并寄梁曰缉侍御
作者：陈维崧
朝代：清

一枝枝，未曾经谢，黄时早如子。霜帘捲处。较金缕衣痕，多些香味。面面圣檀风外缀。萼蹙微笼紫。似昨夜、侯门烛灭，铜盘堆蜡泪。传闻鄢陵战场多，问花何偏傍，荒城废垒。拈花嗅，形容遍，几番不似。多分安陵年少客，半醉后、金丸抛叶里。想天上、故人乡梦，惺惺长记此。
花犯·同云臣暨南水上人过竹逸斋看芍药
作者：陈维崧
朝代：清

看君家，峥泓萧瑟，门庭寂如水。杂花铺缀。任紫艳红英，围绕篱次。年年步屧随蜂至。许多花下事。算只有、风前铃索，知人吟赏意。今年东吴到诗僧，相逢何况又，落花天气。禅板静，相将斗，赋才清绮。谁知道、百花谢后，还领略、粉香新月底。凝望久、为伊凭暖，阑干红梵字。
花犯·同云臣暨南水上人过竹逸斋看芍药
作者：陈维崧
朝代：清
体裁：词

看君家，峥泓萧瑟，门庭寂如水。杂花铺缀。任紫艳红英，围绕篱次。年年步屧随蜂至。许多花下事。算只有、风前铃索，知人吟赏意。今年东吴到诗僧，相逢何况又，落花天气。禅板静，相将斗，赋才清绮。谁知道、百花谢后，还领略、粉香新月底。凝望久、为伊凭煖，阑干红梵字。
花犯·咏浩然堂后池上白山茶用周美成梅花韵
作者：陈维崧
朝代：清
体裁：词

对西风，亭亭一树，个侬好风味。和烟和月，也无人怜惜，不胜清丽。水晶帘额深深倚。天寒私自喜。似小玉、夜长无伴，上床铺粉被。珠窗一层障疏花，似无还似有，共人憔悴。愁杀是、青霜轻坠。记一种、红颜窈窕，曾开在、三春台榭里。只薄命、年年流落，秋天凉著水。
花犯·咏浩然堂后池上白山茶用周美成梅花韵
作者：陈维崧
朝代：清

封西风，亭亭一树，个侬好风味。和烟和月，也无人怜惜，不胜清丽。水晶帘额深深倚。天寒私自喜。似小玉、夜长无伴，上床铺粉被。珠窗一层障疏花，似无还似有，共人憔悴。愁杀是、青霜轻坠。记一种、红颜窈窕，曾开在、三春台榭里。只薄命、年年流落，秋天凉著水。
花犯·咏竹逸宅内蔷薇
作者：陈维崧
朝代：清

弄晴天，红蔷十丈，盈盈媚初夏。闹花小架。恰倒影回塘，绿水如画。柔条乱舞银墙罅。胭脂千斛泻。笼绣槅、低枝近手，偏将鸳袂惹。老松拿云吼涛声，繁英争蔓引，松身都化。似天半，作势处，烛龙将下。看灼灼、猩肌万点，照十二、楼前浑不夜。还则虑、晚来风雨，红颜偏早嫁。
花犯·西山晴雪
作者：陈维崧
朝代：清

遍崎崟，玲珑晃耀，瑶篸插千点。六花飘飐。照绮旭温黁，光彩逾潋。遥怜独骑迷山店。禅扉又早掩。再好问、何村赊酒，吟情遮莫减。谁工画图论人间，除非倩妙手，迂倪宽范。潭柘寺，雀儿寺，粉装银蘸。群峰只、东偏消早，依旧吐、一枝青菡萏。凭栏望、吾狂甚矣，笛声吹阿滥。
花间虞美人 为广陵何茹庵题像 像在荷塘竹岙间旁有两姬人侍
作者：陈维崧
朝代：清
体裁：词

角弓硬箭黄金弝，须上凌烟画。不然脱帽五湖天。藕丝篁粉伴茶烟。亦前缘。雄心毕竟轻馀子，知我佳人耳。双挼裙带绕花行。凉轩水槛十分清。说平生。
花间虞美人 为广陵何茹庵题像 像在荷塘竹岙间旁有两姬人侍
作者：陈维崧
朝代：清

角弓硬箭黄金弝，须上淩烟画。不然脱帽五湖天。藕丝篁粉伴茶烟。亦前缘。雄心毕竟轻馀子，知我佳人耳。双挼裙带绕花行。凉轩水槛十分清。说平生。
苏幕遮·咏栀子花
作者：陈维崧
朝代：清

玉罗松，檀晕嫭。朵朵同心，开在帘垂处。茉莉闽兰犹未乳。早绽琼葩，借与人消暑。不禁风，时怯雨。浴罢鬟偏，摘向栏边去。翠帐阴阴宵未午。月黑花明，凝得房栊曙。
苏武慢·梁溪舟中对雪
作者：陈维崧
朝代：清

淼淼萧林，迢迢冻浦，飒沓乱帆成阵。忽飞駃雪，暗洒吴装，极目空明相混。孤墩残角，小寺疏钟，今夜吟情难稳。望前村、水店溪桥，风里青旗斜趁。也思量、一笺禅灯，半衾暖玉，长守南山故隐。讵期屡岁，每到年时，谙足旅愁羁恨。绣陌神傩，红笺致语，一载又还将尽。小楼前、几树横枝，想已渐堆香粉。
苏武慢·梁溪舟中对雪
作者：陈维崧
朝代：清
体裁：词

淼淼萧林，迢迢冻浦，飒沓乱帆成阵。忽飞駃雪，暗洒吴装，极目空明相混。孤墩残角，小寺疏钟，今夜吟情难稳。望前村、水店溪桥，风里青旗斜趁。也思量、一笺禅灯，半衾煖玉，长守南山故隐。讵期屡岁，每到年时，谙足旅愁羁恨。绣陌神傩，红笺致语，一载又还将尽。小楼前、几树横枝，想已渐堆香粉。
苏武慢·汴城晚眺
作者：陈维崧
朝代：清

暮色伤心，重关极目，漭漭黄河之水。侯蠃馆老，朱亥茔高，直得英雄心死。城头戍火，马上征笳，何苦愁人如是。最堪怜、千里蒯缑，牢落方当盛齿。细数他、赵宋繁华，宣和节物，此事几多年矣。宜春灯烛，延福笙箫，多少六街三市。有恨秋槐，无情社燕，换过几番人世。只空留、广武荥阳，一片惊涛剩垒。
苏武慢·送孙郎贾汝宁
作者：陈维崧
朝代：清

胃脯击钟，马医连骑，閒者吾闻之矣。神仙无路，将相难为，只有鬻财可耳。解人吾子，健者孙郎，遂作急装而起。看翩然、袨服鸣鞭，矫若奔泉渴骥。又何须、西贾巴巫，南游滇僰，动足下床万里。天中上郡，汝水雄关，尽可持筹列肆。鲍革千箱，貂褕百袭，傲杀毛锥之子。只倡楼、莫拥如花，速办腰缠归计。
茶瓶儿·咏茗
作者：陈维崧
朝代：清

绿罨苕溪顾渚，拍茶妇、绣裙如雨。携香茗，轻盈笑语。记得鲍娘一赋。邀陆羽，煎花乳，红闺日暮。玉山半醉绡帏护，且消酪奴佳趣。
荆南词
作者：陈维崧
朝代：清

四月荆南桑柘美。泥就蚕房，雪净无尘滓。红帖糊门多禁忌，家家阿妇劳纤指。笑语小姑应夜起，好事今冬，早把衣裳备。推却缫车佯不理，小姑为恼前言戏。
荆州亭·题扇上琵琶行图
作者：陈维崧
朝代：清

苦竹黄芦想像，湓浦浔阳怊怅。半幅小丹青，画出东船西舫。白傅青衫已往，商妇琵琶犹响。无限断肠声，只在行间纸上。
荔枝香·早春校香严词竟寄孙无言于扬州
作者：陈维崧
朝代：清

雨后春梅初浣，开箧衍。试取红杏尚书，小令闲编纂。几番拍遍新词，绝调千秋罕。翻惹簌簌，轻尘画梁满。书写竟，正江上、楚山晚。鸭绿粼粼，笑倩双鱼寄远。到及广陵，明月桥头夜箫暖。早付竹西歌管。
荔枝香·早春校香严词竟寄孙无言于扬州
作者：陈维崧
朝代：清
体裁：词

雨后春梅初浣，开箧衍。试取红杏尚书，小令闲编纂。几番拍遍新词，绝调千秋罕。翻惹簌簌，轻尘画梁满。书写竟，正江上、楚山晚。鸭绿粼粼，笑倩双鱼寄远。到及广陵，明月桥头夜箫煖。早付竹西歌管。
莺啼序·兰陵邵子湘有画像五帧一展书一课耕一垂竿一游岳一蕉团索余题词因赋是篇
作者：陈维崧
朝代：清

一图执卷，堂前后、蕉黄竹翠。环墙隙、激水锵鸣，㶁㶁声循檐际。中有一人摊卷读，不知所读何经史。想读当佳处，时复奋袂抵几。其一江村，涤场纳稼，髣髴紫桑里。敞村扉、箕踞松根，挥斥田奴疆以。映斜阳、老驱来，漾新蟾、雏凫惊起。芍陂鄠杜足平生，千场硙碓。一图泛艇，湿遍船头绿箬，是洞庭烟水。软幔障疏棂，斜袅茶烟，细萦溪尾。钓得鳌来，晒将网去，拨棹入、江乡渔市。其一图、竹杖还棕履。层峦叠嶂，秋深槲叶参天，夜静松花满地。废箸沈吟，辍耕太息，往事都非矣。何苦上书北阙，侘傺无成，种豆南山，芜荒不治。龙争七泽，虎斗千山，钓名钓国终非计。便终南、捷径徒为尔。亟图翠蔓青藤，峭厂枯团，放吾鼾睡。
莺啼序·春日游平山堂即事
作者：陈维崧
朝代：清

三月雷堂口，多少游丝浴鹭。正潋滟、文縠初平，金沟种满芳树。屏幕津楼斜蘸水，秋千春院閒吹絮。喜夹衣初试，艇子一双摇去。阵阵鬓丝，层层帘影，齐问平山渡。隔船纱、袅袅亭亭，影落绿波深处。照菱花，水面明妆，唱竹枝，风前诗句。又东园、芍药才红，金铃争护。兰桡小拢，看绕径裙花，漾尘微步。渐铺遍氍毹，玉笋飞觥，春纤拂素。红子低敲，青梅小摘，栏杆却立频回顾。蓦地见、玉钩斜下路。伤心吊古，黯然偷注横波，此处是隋皇墓。几番怊怅，流水东风，往事浑无据。且趁江流正滑，好放蜻蛉，慢摇纨扇，重歌金缕。暝翠将沈，船头欲转，茱萸湾子红桥下，妒游童、宝马将人觑。可怜此际归来，两岸榆钱，一天丝雨。
莺啼序·春日游平山堂即事
作者：陈维崧
朝代：清
体裁：词

三月雷塘口，多少游丝浴鹭。正潋滟、文縠初平，金沟种满芳树。
屏幕津楼斜蘸水，秋千春院闲吹絮。喜夹衣初试，艇子一双摇去。
阵阵鬓丝，层层帘影，齐问平山渡。隔船纱，袅袅婷婷，影落绿波深处。
照菱花、水面明妆，唱竹枝、风前诗句。又东园、芍药才红，金铃争护。
兰桡小拢，看绕径裙花，漾尘微步。渐铺遍氍毹，玉笋飞觥，春纤拂素。
红子低敲，青梅小摘，阑干却立频回顾。蓦地见、玉钩斜下路。
伤今吊古，黯然偷注横波，此处是隋皇墓。几番怊怅，流水东风，往事浑无据。
且趁江流正滑，好放蜻蛉，慢摇纨扇，重歌金缕。暝翠将沉，船头欲转，茱萸湾子红桥下，妒游童、宝马将人觑。
可怜此际归来，两岸榆钱，一天丝雨。
莺啼序·春日游平山堂即事
作者：陈维崧
朝代：清
体裁：词

三月雷塘口，多少游丝浴鹭。正潋滟、文縠初平，金沟种满芳树。屏幕津楼斜蘸水，鞦韆春院閒吹絮。喜夹衣初试，艇子一双摇去。阵阵鬓丝，层层帘影，齐问平山渡。隔船纱、袅袅亭亭，影落渌波深处。照菱花，水面明妆，唱竹枝，风前诗句。又东园、芍药才红，金铃争护。兰桡小拢，看绕径裙花，漾尘微步。渐铺遍氍毹，玉笋飞觥，春纤拂素。红子低敲，青梅小摘，栏干却立频回顾。蓦地见、玉钩斜下路。伤今吊古，黯然偷注横波，此处是隋皇墓。几番怊怅，流水东风，往事浑无据。且趁江流正滑，好放蜻蛉，慢摇纨扇，重歌金缕。暝翠将沉，船头欲转，茱萸湾子红桥下，妒游童、宝马将人觑。可怜此际归来，两岸榆钱，一天丝雨。
菩萨蛮 其一 为阎牛叟新纳姬人催妆二首
作者：陈维崧
朝代：清
体裁：词

悼亡才写菖蒲幅，定情又索消魂曲。淮估附书来，红椷和笑开。鹊桥填已久，侬是催妆手。老去漫情多，颠狂奈尔何。
菩萨蛮 其一 江行二首
作者：陈维崧
朝代：清
体裁：词

东风吹绿江南道，行人都说江南好。红豆两三枝，低垂圣女祠。渌波明似眼，来往人何限。斜日运租船，西风跂脚眠。
菩萨蛮 其一 题青溪遗事画册同邹程村彭金粟王阮亭董文友赋八首
作者：陈维崧
朝代：清
体裁：词

流苏小揭人初起，博山烟袅屏风里。红日映帘衣，梁间玉剪飞。回眸惊瞥见，笑倚中门扇。准拟嫁文鸯，灯花昨夜双。
菩萨蛮 其七 题青溪遗事画册同邹程村彭金粟王阮亭董文友赋八首
作者：陈维崧
朝代：清
体裁：词

梨花蔌蔌飞红雪，狸奴夜扑氍毹月。物也解雄雌，教奴恣意窥。潜踪殊未惯，猛被萧郎看。羞走晕春潮，门边落翠翘。
菩萨蛮 其八 题青溪遗事画册同邹程村彭金粟王阮亭董文友赋八首
作者：陈维崧
朝代：清
体裁：词

桃笙小拥楼东玉，红蕤浓亸春鬟绿。宝篆镇垂垂，珊瑚钩响时。花阴摇屈戍，小妹潜偷觑。故意绣屏中，剔他银烛红。
菩萨蛮 江行二首 其一
作者：陈维崧
朝代：清

东风吹绿江南道，行人却说江南好。红豆两三枝，低垂圣女祠。渌波明似眼，来往人何限。斜日运租船，西风跂脚眠。
菩萨蛮 江行二首 其二
作者：陈维崧
朝代：清
体裁：词

江流只向台城打，阅江楼上人非也。对此正茫茫，烟波空断肠。布帆摇铁鹿，碾破长江绿。回首望台城，依稀横吹声。
菩萨蛮 赠梁陶侣 棠村夫子小阮
作者：陈维崧
朝代：清

邯郸年少春衫绿，鸣筝竞唱棠村曲。檀板鹧鸪天，丛台月正圆。谢公犹子在，才调空群辈。谁爱紫罗囊，书签玳瑁装。
菩萨蛮 题青溪遗事画册同邹程村彭金粟王阮亭董文友赋八首 其一
作者：陈维崧
朝代：清

流苏小揭人初起，博山烟袅屏风里。红日映帘衣，梁间玉剪飞。回眸惊瞥见，笑倚门中扇。准拟嫁文鸯，灯花昨夜双。
菩萨蛮 题青溪遗事画册同邹程村彭金粟王阮亭董文友赋八首 其二
作者：陈维崧
朝代：清
体裁：词

象牙局上金星吐，香闺戏博红鹦鹉。深院对挑棋，厌厌春昼迟。娘输笼玉手，佯靠纱窗口。细撚柳绵儿，花冠报午时。
菩萨蛮 题青溪遗事画册同邹程村彭金粟王阮亭董文友赋八首 其六
作者：陈维崧
朝代：清
体裁：词

秦淮水阁多斑竹，平康院院烧灯读。竹响似行人，檀郎回顾频。恰逢红粉面，送茗来琼扇。刚是早回头，夜深侬睡休。
菩萨蛮·为友人题像
作者：陈维崧
朝代：清

万山槲叶西风起，黛痕滴入衫痕里。砚匣净无尘，依稀陆子春。他时须献赋，细马朝天去。相映柳毵毵，宫娥报捲帘。
菩萨蛮·为竹逸题徐渭文画紫牡丹
作者：陈维崧
朝代：清

年时斗酒红栏下，一丛姹紫真如画。今日画花王，依稀洛下妆。徐熙真逸品，浅晕葡萄锦。挂在赏花天，狂蜂两处喧。
菩萨蛮·为阎牛叟新纳姬人催妆二首
作者：陈维崧
朝代：清

悼亡才写菖蒲幅，定情又索消魂曲。淮估附书来，红椷和笑开。鹊桥填已久，侬是催妆手。老去漫情多，颠狂奈尔何。雕香刻翠飞琼像，多时供在妆楼上。拣个女如花，纤腰同拜他。白家蛮柳在，浅漾东风外。情绪惯瞒伊，欺他尚小时。
菩萨蛮·云臣招看牡丹以雨未赴小词奉柬并柬是日赏花诸子
作者：陈维崧
朝代：清
体裁：词

堂前劝酒清尊急，阑前着雨红妆湿。多分酒醒时，娇香和泪辞。留花花不可，索性将花躲。拚做薄情人，恹恹睡一春。
菩萨蛮·云臣招看牡丹以雨未赴小词奉柬并柬是日赏花诸子
作者：陈维崧
朝代：清

堂前劝酒清尊急，阑前著雨红妆湿。多分酒醒时，娇香和泪辞。留花花不可，索性将花躲。拚做薄情人，恹恹睡一春。
菩萨蛮·代于生答伯通仍用前韵
作者：陈维崧
朝代：清

舞馀叠得衫儿皱，酒阑趱得人儿瘦。郎口似隋何，相思谎最多。昨宵刚小寐，书与砧同至。砧响伴人眠，寄书人那边。
菩萨蛮·其七
作者：陈维崧
朝代：清

梨花簌簌飞红雪，狸奴夜扑氍毹月。物也解雄雌，教奴恣意窥。潜踪殊未惯，猛被萧郎看。羞走晕春潮，门边落翠翘。
菩萨蛮·其三
作者：陈维崧
朝代：清
体裁：词

银河斜坠光如雪，碧虚浅浸天边月。月色太婵娟，行来刚并肩。阑干浑倚倦，小漾裙花茜。风细语难闻，亭亭双璧人。
菩萨蛮·其二
作者：陈维崧
朝代：清
体裁：词

雕香刻翠飞琼像，多时供在妆楼上。拣个女如花，纤腰同拜他。白家蛮柳在，浅漾东风外。情绪惯瞒伊，欺他尚小时。
菩萨蛮·其五
作者：陈维崧
朝代：清
体裁：词

回廊碧甃芭蕉叶，鸭垆瑞脑薰犹热。春笋抱琴弹，一行金雁寒。声声松宝串，弹到昭君怨。促柱鼓潇湘，风吹罗带长。
菩萨蛮·其八
作者：陈维崧
朝代：清

桃笙小拥楼东玉，红蕤浓亸春鬟绿。宝篆镇垂垂，珊瑚钩响时。花阴瑶屈戍，小妹潜偷觑。故意绣屏中，剔他银烛红。
菩萨蛮·其四
作者：陈维崧
朝代：清
体裁：词

后堂恰与中门近，当时日傍飞蝉鬓。犹记捉迷藏，水晶庭院凉。侍儿前后逻，何计将他躲。匿笑颤花枝，鞋尖露一丝。
菩萨蛮·吴门将归为姜学在题岁寒图
作者：陈维崧
朝代：清

濒行不折阊门柳，殷勤只劝皋桥酒。笑指岁寒图，交情如不如。领君珍重意，树乃犹如此。题罢上归船，孤帆入暝烟。
菩萨蛮·和龚伯通寄于生用原韵
作者：陈维崧
朝代：清

撩人最是眉烟皱，勾人不在春弓瘦。红烛奈他何，相看泪孰多。别来浑不寐，梦里人谁至。拚倚钿筝眠，娇音落枕边。
菩萨蛮·将发吴门时庭际海棠盛开用香严词韵
作者：陈维崧
朝代：清

年年惯作他乡客，今年怕与花离别。花也替侬愁，春江无尽头。不如双粉蝶，镇日团花侧。花发唱骊歌，人归花若何。
菩萨蛮·春日忆西湖次陆荩思徐竹逸倡和原韵
作者：陈维崧
朝代：清
体裁：词

划波曾到西泠去，掠入绿痕难唾处。疏簟杂眠鸥，真成自在游。如今佳兴歇，闷过春三月。刚见摘兰芽，山村又焙茶。
菩萨蛮·春日忆西湖次陆荩思徐竹逸倡和原韵
作者：陈维崧
朝代：清

划波曾到西泠去，掠入绿痕难睡处。疏簟杂眠鸥，真成自在游。如今佳兴歇，闷过春三月。刚见摘兰芽，山村又焙茶。
菩萨蛮·柬云臣讯牡丹消息
作者：陈维崧
朝代：清

银铃油幕安排巧，刚刚只等花期早。闻说药栏东，娇香将晕红。连朝天欲雨，苦勒春寒住。何日一枝开，侬应侧帽来。
菩萨蛮·江行二首
作者：陈维崧
朝代：清

东风吹绿江南道，行人却说江南好。红豆两三枝，低垂圣女祠。渌波明似眼，来往人何限。斜日运租船，西风跂脚眠。江流只向台城打，阅江楼上人非也。对此正茫茫，烟波空断肠。布帆摇铁鹿，碾破长江绿。回首望台城，依稀横吹声。
菩萨蛮·燕市赠相者
作者：陈维崧
朝代：清

虎坊桥畔逢唐举，西风酌酒为君语。齃鼻与魋肩，何尝直一钱。浮云卿眼见，富贵非吾愿。酒尽拨三弦，狂歌菩萨蛮。
菩萨蛮·过云臣宅看牡丹归有作
作者：陈维崧
朝代：清

满城争放花千朵，狂夫那肯家中坐。才得过西邻，东家唤又频。径须冲酒去，那怯廉纤雨。日日为花颠，何曾让少年。
菩萨蛮·遥题广陵吴元式棣友堂
作者：陈维崧
朝代：清

驱车昨过田真里，千年想像荆花紫。今日广陵城，惟君继令名。休歌一斗粟，羡汝东西屋。准拟到华堂，来眠大被旁。
菩萨蛮·题青溪遗事画册同邹程村彭金粟王阮亭董文友赋八首
作者：陈维崧
朝代：清

流苏小揭人初起，博山烟袅屏风里。红日映帘衣，梁间玉剪飞。回眸惊瞥见，笑倚门中扇。准拟嫁文鸯，灯花昨夜双。象牙局上金星吐，香闺戏博红鹦鹉。深院对挑棋，厌厌春昼迟。娘输笼玉手，佯靠纱窗口。细撚柳绵儿，花冠报午时。银河斜坠光如雪，碧虚浅浸天边月。月色太婵娟，行来刚并肩。阑干浑倚倦，小漾裙花茜。风细语难闻，亭亭双璧人。后堂恰与中门近，当时日傍飞蝉鬓。犹记捉迷藏，水晶庭院凉。侍儿前后逻，何计将他躲。匿笑颤花枝，鞋尖露一丝。回廊碧甃芭蕉叶，鸭垆瑞脑薰犹热。春笋抱琴弹，一行金雁寒。声声松宝串，弹到昭君怨。促柱鼓潇湘，风吹罗带长。秦淮水阁多斑竹，平康院院烧灯读。竹响似行人，檀郎回顾频。恰逢红粉面，送茗来琼扇。刚是早回头，夜深侬睡休。梨花簌簌飞红雪，狸奴夜扑氍毹月。物也解雄雌，教奴恣意窥。潜踪殊未惯，猛被萧郎看。羞走晕春潮，门边落翠翘。桃笙小拥楼东玉，红蕤浓亸春鬟绿。宝篆镇垂垂，珊瑚钩响时。花阴瑶屈戍，小妹潜偷觑。故意绣屏中，剔他银烛红。
落灯风·冬闺
作者：陈维崧
朝代：清

五更一阵寒偏准，冷焰挑来才半寸。无语拨香灰，天应要糁铜街粉。怪底霜风紧。帘外乌龙眠不稳。城河小，结冰犹嫩。江梅入旧年，掀破床头残历本。岁尽愁难尽。
蓦山溪 禊日感旧 悼远公也
作者：陈维崧
朝代：清

去年上巳，正值春阴候。千古艳兰亭，况岁是、重逢癸丑。濛濛烟艇，小泊画溪东，林花溜，溪花皱，雨湿春衫袖。今年上巳，满眼花如绣。又到去年春，只少个、人儿携手。虽然无雨，难道是晴天，淋漓久，非关酒，依旧春衫透。
蓦山溪·东溪雨中修禊
作者：陈维崧
朝代：清

蜗庐蚁国，不醉公何补。脱帽放狂歌，自古说、英雄无主。携朋命酒，船泊画溪东，挑荠菜，焙新茶，饱看浪花舞。小村背郭，蘸绿杨千缕。春事渐飘零，总付与、数声柔橹。今朝天气，何必定鲜新，三月雨，一湖风，翻样兰亭谱。
蓦山溪·南涧山房作
作者：陈维崧
朝代：清

朱扉碧槛，垒石支墙罅。曾记锁东风，谁轻到、小帘栊下。如今世换，松鬣枉拿云，人去久，小楼空，园里梅俱嫁。支颐太息，此意谁知者。眼底足悲欢，休骋望、秦台汉瓦。梅风醒梦，何必诉兴衰，闲酌酒，细捶琴，自把高怀写。
蓦山溪·天穿节次葛鲁卿韵
作者：陈维崧
朝代：清

晓寒侧侧，绣户凉如水。灯市火初收，不十日、春喧北里。都城士女，结队踏天穿，珠络鼓，画楼旗，漾在东风里。江南词客，生长烟花地。可惜是秾春，最难忘、梦华遗事。倚阑怊怅，暗里忆当年，新雨后，板桥西，那处人家醉。
蓦山溪·惠山泉亭看月
作者：陈维崧
朝代：清

乱崖杏嶂，肯放篮舆倦。呜咽夜泉吟，石栏边、冷云铺满。携将一卷，陆羽斗茶经，煎雪乳，碾龙团，帻向松风岸。碧天叫雁，街鼓三更断。矫首盼冰轮，心已共、辘轳争转。今宵桂影，休堕织绡宫，人更悄，夜无声，恐惹鱼龙怨。
蓦山溪·感旧
作者：陈维崧
朝代：清

碧云薄暮，画角谁家奏。深院火荧荧，好风轻、翠帏微皱。冰轮徐上，无语掩屏山，金钩瘦，鲛绡透，人在银灯后。年时小苑，良夜曾携手。低扫淡黄蛾，漫垂垂、玉人红袖。如今人去，门巷也依然，红桥口，香街右，一带青青柳。
蓦山溪·感旧
作者：陈维崧
朝代：清
体裁：词

碧云薄暮，画角谁家奏。深院火荧荧，好风轻、翠帏微绉。冰轮徐上，无语掩屏山，金钩瘦，鲛绡透，人在银灯后。年时小苑，良夜曾携手。低扫淡黄蛾，漫垂垂、玉人红袖。如今人去，门巷也依然，红桥口，香街右，一带青青柳。
蓦山溪·虎邱送春夜同顾伊人天石留宿山中次伊人韵
作者：陈维崧
朝代：清

风涛掀舞，鞺鞳何曾住。曛黑断人行，便箬帽、棕鞋难去。堂堂春尽，含泪唱淋铃，莺花数，长亭路，注定今宵雨。夜方踰午，投宿支公宇。禅榻不成眠，听墙外、晓钟将度。飘红坠粉，何限寺门情，挑灯句，凭阑语，各有关心处。
蕙兰芳引·咏兰
作者：陈维崧
朝代：清

溪店寺桥，映一带、铜峰蛾簇。有黛叶离披，露萼烟条齐矗。参差鹿柴，日给与、幽芬千斛。似佳人绝代，零落今依草木。数朵微含，一枝乍秀，淡淡如菊。笑秾李夭桃，祇解寻常妆束。无言一笑，嫣然空谷。想采时、无数裙腰都绿。
蕙兰芳引·咏兰
作者：陈维崧
朝代：清
体裁：词

溪店寺桥，映一带、铜峰蛾簇。有黛叶离披，露萼烟条齐矗。参差鹿柴，日给与、幽芬千斛。似佳人绝代，零落今依草木。数朵微含，一枝乍秀，淡淡如菊。笑秾李夭桃，祗解寻常妆束。无言一笑，嫣然空谷。想采时、无数裙腰都绿。
蕙兰芳引·咏木瓜花
作者：陈维崧
朝代：清

绿水人家，有一树、垂垂红雪。瘦影亚雕阑，啼尽春禽百舌。玉娥睡醒，问何处、麝兰偷泄。恰侍儿报道，枝上名花才结。记得良人，曾经渍粉，去秋时节。叹虽有好香，不比此香清绝。那知花朵，一般芳冽。爱清芬、莫对傍人轻说。
蕙兰芳引·洗钵池中有赠
作者：陈维崧
朝代：清

客里无憀，瞥见处、绣帘斜轴。恰暮雨潇潇，低唱伤心人曲。相逢却扇，板桥西、数枝春竹。正笼中鹦鹉，叫醒一窝红玉。携上吴装，一声欸乃，碧天如沐。爱香藕花轻，偏打向船窗簌簌。娇歌妙舞，明眸曼睩。记昨宵、水色半城都绿。
薄倖·山下与顾景行话旧三叠前韵
作者：陈维崧
朝代：清

风筝脱线。向水驿、山程绕遍。笑十载、求仙任侠，只有金丹难转。又那知、旧侣重逢，凄凉似阅秋风扇。论红绢前情，青衫少日，曾订厚盟深眷。且与作、开元话，声渐紧、四条弦慢。算年来尔我，行藏略似，交情直比春山远。酒槽珠溅。向当垆小语，香醪可许新词换。惹他一笑，榴齿临风微绽。
薄倖·舟次惠山再叠前韵
作者：陈维崧
朝代：清

绿杨金线。记此地、经过百遍。曾蓦遇、水仙祠后，月里游船初转。凭几楞、腻粉阑干，水晶帘子桃花扇。正一色衫红，两行蛾绿，何处莺俦蝶眷。听檀板、孜孜拍，似唱到、小秦王慢。恰水烟一派，冲开笑语，鼓儿挝了人儿远。年光涛溅。也思量再觏，重来无奈心情换。寻春须早，莫待百花齐绽。
薄倖·赋得水晶帘下看梳头
作者：陈维崧
朝代：清

戟门春暖。红日漾、圆冰清浅。算一带、茱萸窗网，便是个侬妆院。素领巾、半幅烟绡，行来刚被微风捲。更点点斜红，溶溶泓黛，娇面欲匀还懒。恰十载、伤心事，忆钗响、衣光何限。只玉纤撩鬓，春葱縆额，一番回想肠应断。风流放涎。记千金艳质，妆成爱映春流看。别来香阁，峭冷尖寒应满。
薄倖·赋得水晶帘下看梳头
作者：陈维崧
朝代：清
体裁：词

戟门春煖。红日漾、圆冰清浅。算一带、茱萸窗网，便是个侬妆院。素领巾、半幅烟绡，行来刚被微风捲。更点点斜红，溶溶泓黛，娇面欲匀还懒。恰十载、伤心事，忆钗响、衣光何限。只玉纤撩鬓，春葱縆额，一番回想肠应断。风流放涎。记千金艳质，妆成爱映春流看。别来香阁，峭冷尖寒应满。
薄倖·过阊门感怀用湘瑟词韵
作者：陈维崧
朝代：清

春波甸线。把船槛、和愁倚遍。记旧日、胆娘门巷，只在画桥南转。靠他家、一树枇杷，流莺日日啼歌扇。向燕子楼边，鹅儿酒内，生受花怜柳眷。到今日、思量处，空爇尽、沈香火慢。被东风几阵，晴丝一夜，吹将往事连天远。鲛珠休溅。便玉京仙圃，也应风景年年换。閒愁莫惹，城下红桃正绽。
薄倖·过阊门感怀用湘瑟词韵
作者：陈维崧
朝代：清
体裁：词

春波甸线。把船槛、和愁倚遍。记旧日、胆娘门巷，只在画桥南转。靠他家、一树枇杷，流莺日日啼歌扇。向燕子楼边，鹅儿酒内，生受花怜柳眷。到今日、思量处，空爇尽、沉香火慢。被东风几阵，晴丝一夜，吹将往事连天远。鲛珠休溅。便玉京仙圃，也应风景年年换。閒愁莫惹，城下红桃正绽。
薄媚摘遍·偶感
作者：陈维崧
朝代：清

旧家门，闲院落，有个人儿在。最伶俜，偏鬌，浓蛾秀鬋无赖。轻红架底，青粉墙边，一树睡香开。玉鸦叉，打来斜戴。晚风大，低飏茜花裙带，小做恹恹态。疑有恨，不胜娇，和烟早簇上眉黛。一丸凉玉，挂向帘钩，逋发未全撩，记得濒行，送人栏外。
蘧庵先生五日有鱼酒之饷醉后填词
作者：陈维崧
朝代：清

蒲酒浓如乳。更为我、东溟斫鱠，大鱼就脯。携酒石榴花下醉，还选腹腴亲煮。耳热也、休提今古。只有寒潮围故国，叹龙舟寂寞无寻处。风乍起，瘦蛟舞。何须远望悲荆楚。暗想象、广陵旧事，泪多于雨。火照佛狸城下水，丞相孤军难渡。记时节、也逢重五。儿女谁知英雄恨，辟兵符戏向钗头赌。葵影绿，小窗午。
虞美人 其一 端午闺词四首
作者：陈维崧
朝代：清
体裁：词

绿窗轻剖鹅黄茧，更把红绒剪。制成一对小于菟，傍嵌累丝㔩叶碎真珠。盈盈暗系绡裙下，但愿无惊怕。莫嫌此物逊鸳鸯，会忏虎儿明岁出兰房。
虞美人 端午闺词四首 其一
作者：陈维崧
朝代：清

绿窗轻剖鹅黄茧，更把红绒剪。制成一对小于菟，傍嵌累丝㔩叶碎真珠。盈盈暗繫绡裙下，但愿无惊怕。莫嫌此物逊鸳鸯，会忏虎儿明岁出兰房。
虞美人·其三
作者：陈维崧
朝代：清
体裁：词

灵符飐上香云腻，绣虎钗头睡。守宫蜥蜴粉蟾蜍，还剩元绡半捻裹蜘蛛。灯前笑把檀郎蹴，谁道诸般毒。东家蝴蝶过西家，多恐薄情心性劣于他。
虞美人·其二
作者：陈维崧
朝代：清
体裁：词

朱砂撚入银壶酒，此意郎知否。与郎染就好心肠，休恋菖蒲北里别家香。粉和冰麝金盘内，雨过荷珠碎。一生多子是红榴，更爱萱花小字号忘忧。
虞美人·其四
作者：陈维崧
朝代：清
体裁：词

年年竞渡喧歌唱，雪屋崩银浪。如今不见木兰桡，门掩一庭微雨读离骚。风前皓腕缠红缕，往事依稀数。多时忘却辟兵符，今岁重新提起暗嗟吁。
虞美人·吴门春暮重见杨枝
作者：陈维崧
朝代：清

千丝万缕隋堤柳，往事思量否。杨花飞雪暮春时，又向专诸巷口见杨枝。酒旗漾在皋桥下，醉杀休论价。半襟鹃血染东风，可似尚书筵畔舞衣红。
虞美人·吴门遇嘉禾沈馨闻追感延令旧游赋赠
作者：陈维崧
朝代：清

与君且醉枫桥酒，往事思量否。夜乌筵上尽情啼，曾看两行红粉黛鬟低。建封去后秋娘老，燕子楼空了。阿谁留得最长条，重倚东风再斗沈郎腰。
虞美人·咏镜
作者：陈维崧
朝代：清

香奁凉鉴蟠金兽，背压蛟螭钮。玉人偏妒小菱花，惯是团圆两字、不如他。翠鸾莫道心如铁，春笋曾提挈。红尘涴处奈他何，我亦受人怜惜、为人磨。
虞美人·夏日登舟遇雨小泊北郊却寄南耕天篆二子
作者：陈维崧
朝代：清

银涛作阵溪花舞，双桨如何去。半欹绿箬舀潭香，分取水禽飞处一丝凉。秃衿翠茗煎花乳，可少留侬处。湖山大似有乡情，故遣石尤迟我不成行。
虞美人·无聊
作者：陈维崧
朝代：清

无聊笑捻花枝说，处处鹃啼血。好花须映好楼台，休傍秦关蜀栈战场开。倚楼极目深愁绪，更对东风语。好风休簸战旗红，早送鲥鱼如雪过江东。
虞美人·无聊
作者：陈维崧
朝代：清

无聊笑撚花枝说，处处鹃啼血。好花须映好楼台，休傍秦关蜀栈战场开。倚楼极目添愁绪，更对东风语。好风休簸战旗红，早送鲥鱼如雪过江东。
虞美人·春夜舟行
作者：陈维崧
朝代：清

红泉碧杜殊清丽，白舫纱窗闭。春江人在镜中行。船楼凤胫一枝横。梦难成。渔蛮踏浪寻村酒，烂醉歌铜斗。虾笼湾口赛黄牛。三更珠露湿船头。似清秋。
虞美人·泊舟垂虹桥不及过晤舍妹同纬云弟怅然赋此
作者：陈维崧
朝代：清

碧鲈红稻江村市，淼淼重经此。夜深水调起邻船，记得不曾听已十多年。北风渐酿篷窗雪，心事和谁说。匆匆忘发大雷书，望里汀花沙鸟暗南湖。
虞美人·渡江
作者：陈维崧
朝代：清

白蘋花尽凋寒玉，舴艋摇空渌。秋潮恰比簟纹平，趁此日斜风细、剪江行。最怜黄歇坟头土，多少今和古。年来生怕说兴亡，笑指楚天新雁、两三行。
虞美人·灵璧县虞姬墓下作
作者：陈维崧
朝代：清

八千子弟来江左，单剩喑呜我。谁欤歌者楚声高，还是吾家旧日典连廒。美人骏马英雄槩，一死千秋在。荒祠莫恨枕寒田，贱妾孤坟长在大王前。
虞美人·秦园小憩
作者：陈维崧
朝代：清

绿莎厅折风廊去，是我曾眠处。万条柳线罨帘栊，无限狂奴春梦在其中。花间郭橐驼来了，也较年时老。海棠枝上坐流莺，认否刘郎前度问他声。
虞美人·端午闺词四首
作者：陈维崧
朝代：清

绿窗轻剖鹅黄茧，更把红绒剪。制成一对小于菟，傍嵌累丝㔩叶碎真珠。盈盈暗繫绡裙下，但愿无惊怕。莫嫌此物逊鸳鸯，会忏虎儿明岁出兰房。朱砂撚入银壶酒，此意郎知否。与郎染就好心肠，休恋菖蒲北里别家香。粉和冰麝金盘内，雨过荷珠碎。一生多子是红榴，更爱萱花小字号忘忧。灵符飐上香云腻，绣虎钗头睡。守宫蜥蜴粉蟾蜍，还剩元绡半捻裹蜘蛛。灯前笑把檀郎蹴，谁道诸般毒。东家蝴蝶过西家，多恐薄情心性劣于他。年年竞渡喧歌唱，雪屋崩银浪。如今不见木兰桡，门掩一庭微雨读离骚。风前皓腕缠红缕，往事依稀数。多时忘却辟兵符，今岁重新提起暗嗟吁。
虞美人·赋得一枝红牡丹
作者：陈维崧
朝代：清

绿窗浓昼逢初夏，满院花都谢。昨宵丝管醉沈香，重放一枝栏角斗红妆。曲廊软幔娇难画，提起开元话。杨妃带笑绽红鲜，不数阿姨粉面夜朝天。
虞美人·赋得一枝红牡丹
作者：陈维崧
朝代：清
体裁：词

绿窗浓昼逢初夏，满院花都谢。昨宵丝管醉沉香，重放一枝栏角斗红妆。曲廊软幔娇难画，提起开元话。杨妃带笑绽红鲜，不数阿姨粉面夜朝天。
虞美人·过青驼寺感旧寄示冒子青若
作者：陈维崧
朝代：清

鲁山更比吴山翠，路入青驼寺。乱峰怪石甃围墙，墙里人家一半枣花香。当初有个卿家燕，与汝天涯见。晓风残月忆从前，不道因循过了十馀年。
虞美人·题徐渭文画花卉翎毛便面
作者：陈维崧
朝代：清

帘栊水浸刚初夏，夏浅胜春也。数枝白白与红红，飘到一双蛱蝶粉濛濛。愁看刘项兴亡史，且读南华子。漆园栩栩过墙来，笑尔闲花还傍月明开。
蝶恋花 其一 五月词仍用前韵八首
作者：陈维崧
朝代：清
体裁：词

五月荆南梅雨至。好贮天泉，竞涤空斋器。豕腹龙头堆满砌，庭前新改瓶罂肆。溅沫倾珠差足喜。亟唤樵青，活火须先炽。道是茶声还不是，依稀松鬣拿风戏。
蝶恋花 其一 六月词再用前韵八首
作者：陈维崧
朝代：清
体裁：词

六月荆南村贴水。蒲苇成丛，屋傍渔庄尾。溘溘野风波面起，湖梢直灌桥门里。白发老翁无个事。掩罢柴扉，选块阴凉地。招手老妻牵稚子，团团听话隋唐戏。
蝶恋花 其七 魏里钱尔斐先生向有四月蝶恋花戏字韵词病中偶次其韵并索蘧庵珍百竹逸云臣和八首
作者：陈维崧
朝代：清
体裁：词

四月荆南天着水。浓淡溪山，染做修蛾翠。拂晓家童呼入市，半笼携得含桃至。一幅斜阳红到寺。新笋排枪，数遍那能记。浴佛人归深径里，邻闺儿女灯前戏。
蝶恋花 其三 五月词仍用前韵八首
作者：陈维崧
朝代：清
体裁：词

五月荆南花未已。各色戎葵，浓淡摇轩砌。闻道街南花更丽，殷勤乞取三升子。待得明年栽满地。簇绣铺茵，便作花城矣。此是贫家真富贵，人间富贵还如戏。
蝶恋花 其三 六月词再用前韵八首
作者：陈维崧
朝代：清
体裁：词

六月荆南蒸暑气。过了梅天，市上无兼味。白小黄鱼稀少至，老饕镇日涎垂地。红糯新炊淘苋滓。蚬酱葵羔，也自饶风致。鼓腹陶然吾足矣，瓜棚之下閒游戏。
蝶恋花 其二 六月词再用前韵八首
作者：陈维崧
朝代：清
体裁：词

六月荆南天似醉。雨嫩如无，恰又吹来细。赢得遥山都欲睡，模糊失却青螺髻。檐溜渐删删不已。忽见中庭，一缕晴虹起。那禁群儿争笑指，碧翁也着斑斓戏。
蝶恋花 其二 魏里钱尔斐先生向有四月蝶恋花戏字韵词病中偶次其韵并索蘧庵珍百竹逸云臣和八首
作者：陈维崧
朝代：清
体裁：词

四月荆南堪买醉。雪片鲥鱼，触网连湖起。色斗新鹅松粉细，樱红笋绿玫瑰紫。更有莼羔才下豉。一盏醺醺，醉倒新沙嘴。射虎屠龙非我事，天晴且趁游蜂戏。
蝶恋花 其五 五月词仍用前韵八首
作者：陈维崧
朝代：清
体裁：词

五月荆南蒸湿翠。墙角苔生，础润垣衣腻。院静日长沉水费，瞢腾兀坐思陈事。忆看京江江万里。烂若银盘，倒插金山寺。雪片崩涛飞彩帜，妙高台下龙舟戏。
蝶恋花 其五 六月词再用前韵八首
作者：陈维崧
朝代：清
体裁：词

六月荆南多水市。鞋样凉船，柳树根头舣。茭白菱红排氿尾，渔翁又粜鸡头米。一望风荷兼雨芰。才见钱钱，又早田田矣。剥罢莲蓬何处使，挼来做个人儿戏。
蝶恋花 其八 六月词再用前韵八首
作者：陈维崧
朝代：清
体裁：词

六月荆南门屡闭。壁上乌巾，挂着多时矣。客到蕉窗时一启，不迎不送贪徒跣。问我新编今有几。叩首主臣，夜火烧残矣。消夏祇馀词一纸，君休哂我篇篇戏。
蝶恋花 其八 纪艳十首
作者：陈维崧
朝代：清
体裁：词

一带红墙刚六幅。忽听箫声，欲断还将续。知是东邻吹凤竹，邀来教弄相思曲。风起落花红蔌蔌。香唾猩绒，小印琅玕束。故说玉人吹未熟，明朝重到黄金屋。
蝶恋花 其六 五月词仍用前韵八首
作者：陈维崧
朝代：清
体裁：词

五月荆南佳节至。角黍堆盘，嫩绿窗前醉。绛缕丝丝斜缠臂，钗符颤罢帘痕碎。五毒罗囊裙带系。始信人生，骑虎非难事。折得海榴红染袂，蒲根镂作葫芦戏。
蝶恋花 其四 五月词仍用前韵八首
作者：陈维崧
朝代：清
体裁：词

五月荆南新涨至。一片茭芦，总把川光翳。阁外溪风来也未，阴阴先作铿鍧势。水郭涟漪逾十里。买件蓑衣，走入渔翁队。日落笛声篷背起，封侯不换垂纶戏。
蝶恋花 其四 六月词再用前韵八首
作者：陈维崧
朝代：清
体裁：词

六月荆南闲也未。一月停忙，暂缓官粮比。闻道开徵今日始，新丝卖了来城市。不信何花名茉莉。却与侬家，白豆花相类。笑煞长桥桥上子，市儿惯取村儿戏。
蝶恋花 纪艳十首 其一
作者：陈维崧
朝代：清
体裁：词

刘氏三娘双姊妹。生小繁华，家住鸡鸣埭。梵字阑干花影碎，妆楼恰与春波对。两小后堂曾博簺。阿母帘前，此日教重会。传语翾风空至再，蝉钗只靠秋千背。
蝶恋花 纪艳十首 其二
作者：陈维崧
朝代：清
体裁：词

帘外桐花闲弄影。不便相辞，悄语传声请。犹自眉峰烟不定，避人奁内添宫饼。说道今宵天色冷。且自留停，莫撼猧儿醒。珠斗斓斑斜又整，人间第一消魂景。
蝶恋花 纪艳十首 其五
作者：陈维崧
朝代：清
体裁：词

栀子帘前斟鹊脑。隔著屏山，爱听银筝好。唱尽红盐人不晓，依稀记是萧郎稿。偷得新声三两调。悄学春莺，唇绽樱桃小。银蒜轻摇郎到了，和羞吹灭兰缸早。
蝶恋花 纪艳十首 其八
作者：陈维崧
朝代：清

一带红墙刚六幅。忽听箫声，欲断还将续。知是东邻吹凤竹，邀来教弄相思曲。风起落花红簌簌。香睡猩绒，小印琅玕束。故说玉人吹未熟，明朝重到黄金屋。
蝶恋花 魏里钱尔斐先生向有四月蝶恋花戏字韵词病中偶次其韵并索蘧庵珍百竹逸云臣和八首 其一
作者：陈维崧
朝代：清
体裁：词

四月荆南山更翠。山下人家，都被岚光腻。南郭莺声才满市，东邻榆荚还缒地。问讯茶园开也未。谷雨过头，记起旗枪事。自是茗柯饶实理，酪奴水厄休相戏。
蝶恋花 魏里钱尔斐先生向有四月蝶恋花戏字韵词病中偶次其韵并索蘧庵珍百竹逸云臣和八首 其三
作者：陈维崧
朝代：清
体裁：词

四月荆南山雨至。淅淅濛濛，碧窨双溪尾。水槛科头闲徙倚，笛声吹得波纹碎。小院日长惟好睡。睡足挥毫，自笑无新意。满幅诅神兼骂鬼，先生惯以文为戏。
蝶恋花 魏里钱尔斐先生向有四月蝶恋花戏字韵词病中偶次其韵并索蘧庵珍百竹逸云臣和八首 其五
作者：陈维崧
朝代：清
体裁：词

四月荆南多赛会。隔浦丛祠，日日村巫醉。午后楝花风乍起，打门社首分鹅胾。一饱欣然无个事。走趁杨花，飘荡东村里。腰鼓盲词随处是，分棚又看梨园戏。
蝶恋花·五月词仍用前韵八首
作者：陈维崧
朝代：清

五月荆南梅雨至。好贮天泉，竞涤空斋器。豕腹龙头堆满砌，庭前新改瓶罂肆。溅沫倾珠差足喜。亟唤樵青，活火须先炽。道是茶声还不是，依稀松鬣拿风戏。五月荆南饶好味。笋脯茶油，都上蛟桥市。细切黄瓜凉欲嚏，厨香正熟长腰米。饱饭风前贪美睡。剥啄谁欤，佳客催人起。库里葛衣新岁质，迎宾且学披裘戏。五月荆南花未已。各色戎葵，浓淡摇轩砌。闻道街南花更丽，殷勤乞取三升子。待得明年栽满地。簇绣铺茵，便作花城矣。此是贫家真富贵，人间富贵还如戏。五月荆南新涨至。一片茭芦，总把川光翳。阁外溪风来也未，阴阴先作铿鍧势。水郭涟漪逾十里。买件蓑衣，走入渔翁队。日落笛声篷背起，封侯不换垂纶戏。五月荆南蒸湿翠。墙角苔生，础润垣衣腻。院静日长沈水费，瞢腾兀坐思陈事。忆看京江江万里。烂若银盘，倒插金山寺。雪片崩涛飞彩帜，妙高台下龙舟戏。五月荆南佳节至。角黍堆盘，嫩绿窗前醉。绛缕丝丝斜缠臂，钗符颤罢帘痕碎。五毒罗囊裙带繫。始信人生，骑虎非难事。折得海榴红染袂，蒲根镂作葫芦戏。五月荆南多酒会。蜜蟹糟蛏，新自江船寄。杏酪搅酥偏沁肺，桃膏红透冰瓷内。万事苍茫休问矣。餔啜吾生，此举强人意。闲看雨丝蛛网缀，分明空里穿珠戏。五月荆南秧早莳。黄纸飞来，温语从天至。见说东南民力敝，秋租减半明年事。比屋欢腾还雪涕。只恐来年，还似常年例。我语村农休过计，官家自古言无戏。
蝶恋花·六月词再用前韵八首
作者：陈维崧
朝代：清

六月荆南村贴水。蒲苇成丛，屋傍渔庄尾。溘溘野风波面起，湖梢直灌桥门里。白发老翁无个事。掩罢柴扉，选块阴凉地。招手老妻牵稚子，团团听话隋唐戏。六月荆南天似醉。雨嫩如无，恰又吹来细。赢得遥山都欲睡，模糊失却青螺髻。檐溜渐删删不已。忽见中庭，一缕晴虹起。那禁群儿争笑指，碧翁也著斑斓戏。六月荆南蒸暑气。过了梅天，市上无兼味。白小黄鱼稀少至，老饕镇日涎垂地。红糯新炊淘苋滓。蚬酱葵羹，也自饶风致。鼓腹陶然吾足矣，瓜棚之下閒游戏。六月荆南闲也未。一月停忙，暂缓官粮比。闻道开徵今日始，新丝卖了来城市。不信何花名茉莉。却与侬家，白豆花相类。笑煞长桥桥上子，市儿惯取村儿戏。六月荆南多水市。鞋样凉船，柳树根头舣。茭白菱红排氿尾，渔翁又粜鸡头米。一望风荷兼雨芰。才见钱钱，又早田田矣。剥罢莲蓬何处使，挼来做个人儿戏。六月荆南蝉早沸。做暝连阴，夏已赊秋意。莫谓晚凉饶爽致，田禾最怕床头被。长日经营无好计。枕上诗成，记又无头尾。且拾厨中青鸭子，糊他一盏萤灯戏。六月荆南人早起。倚阁看云，云气朝朝异。夭矫轩腾兼蔚跂，火云烧却铜峰翠。蜃国那须誇海市。换狗更衣，反覆须臾耳。若问世间还胜此，天公聊学人情戏。六月荆南门屡闭。壁上乌巾，挂著多时矣。客到蕉窗时一启，不迎不送贪徒跣。问我新编今有几。叩首主臣，夜火烧残矣。消夏祇馀词一纸，君休哂我篇篇戏。
蝶恋花·其七
作者：陈维崧
朝代：清
体裁：词

五月荆南多酒会。蜜蟹糟蛏，新自江船寄。杏酪搅酥偏沁肺，桃膏红透冰瓷内。万事苍茫休问矣。餔啜吾生，此举强人意。闲看雨丝蛛网缀，分明空里穿珠戏。
蝶恋花·其七
作者：陈维崧
朝代：清
体裁：词

六月荆南人早起。倚阁看云，云气朝朝异。夭矫轩腾兼蔚跂，火云烧却铜峰翠。蜃国那须誇海市。换狗更衣，反覆须臾耳。若问世间还胜此，天公聊学人情戏。
蝶恋花·其七
作者：陈维崧
朝代：清

四月荆南天著水。浓淡溪山，染做修蛾翠。拂晓家童呼入市，半笼携得含桃至。一幅斜阳红到寺。新笋排枪，数遍那能记。浴佛人归深径里，邻闺儿女灯前戏。
蝶恋花·其七
作者：陈维崧
朝代：清
体裁：词

拂晓相逢花弄口。如此天寒，何事清晨走。小院绿熊铺褥厚，玉梅花下交三九。招入绣屏闲写久。斜送横波，郎莫衣单否。袖里任郎沾宝兽，雕龙手压描鸾手。
蝶恋花·其三
作者：陈维崧
朝代：清

六月荆南蒸暑气。过了梅天，市上无兼味。白小黄鱼稀少至，老饕镇日涎垂地。红糯新炊淘苋滓。蚬酱葵羹，也自饶风致。鼓腹陶然吾足矣，瓜棚之下閒游戏。
蝶恋花·其三
作者：陈维崧
朝代：清
体裁：词

犀蒜银钉红玉槅。小小帘栊，不与金堂接。斗草又慵弹阮怯，邀郎今夜抛金叶。百子枝花香粉浥。兰是桩家，好把豪犀厌。小负红潮生两颊，绐郎博进惟榆荚。
蝶恋花·其九
作者：陈维崧
朝代：清
体裁：词

年少双文能劝酒。笑折花枝，今夜为郎寿。红烛厌厌笼翠钮，饮深忘却春宵久。若下乌程春酿厚。却笑佳人，腰似三眠柳。明日绿纱窗外走，手摇屈戍妆成否。
蝶恋花·其二
作者：陈维崧
朝代：清
体裁：词

五月荆南饶好味。笋脯茶油，都上蛟桥市。细切黄瓜凉欲嚏，厨香正熟长腰米。饱饭风前贪美睡。剥啄谁欤，佳客催人起。库里葛衣新岁质，迎宾且学披裘戏。
蝶恋花·其二
作者：陈维崧
朝代：清

六月荆南天似醉。雨嫩如无，恰又吹来细。赢得遥山都欲睡，模糊失却青螺髻。檐溜渐删删不已。忽见中庭，一缕晴虹起。那禁群儿争笑指，碧翁也著斑斓戏。
蝶恋花·其二
作者：陈维崧
朝代：清

四月荆南堪买醉。雪片鲥鱼，触网连湖起。色斗新鹅松粉细，樱红笋绿玫瑰紫。更有莼羹才下豉。一盏醺醺，醉倒新沙嘴。射虎屠龙非我事，天晴且趁游蜂戏。
蝶恋花·其五
作者：陈维崧
朝代：清

五月荆南蒸湿翠。墙角苔生，础润垣衣腻。院静日长沈水费，瞢腾兀坐思陈事。忆看京江江万里。烂若银盘，倒插金山寺。雪片崩涛飞彩帜，妙高台下龙舟戏。
蝶恋花·其八
作者：陈维崧
朝代：清
体裁：词

五月荆南秧早莳。黄纸飞来，温语从天至。见说东南民力敝，秋租减半明年事。比屋欢腾还雪涕。只恐来年，还似常年例。我语村农休过计，官家自古言无戏。
蝶恋花·其八
作者：陈维崧
朝代：清

六月荆南门屡闭。壁上乌巾，挂著多时矣。客到蕉窗时一启，不迎不送贪徒跣。问我新编今有几。叩首主臣，夜火烧残矣。消夏祇馀词一纸，君休哂我篇篇戏。
蝶恋花·其八
作者：陈维崧
朝代：清
体裁：词

四月荆南风景异。乍雨还晴，晴雨都无次。欲认前村浑不似，茫茫万顷黄云腻。一巷柴门谁夜闭。打麦声中，隐隐猧儿吠。酒辣饼香真足喜，灶前抟黍添丁戏。
蝶恋花·其六
作者：陈维崧
朝代：清

五月荆南佳节至。角黍堆盘，嫩绿窗前醉。绛缕丝丝斜缠臂，钗符颤罢帘痕碎。五毒罗囊裙带繫。始信人生，骑虎非难事。折得海榴红染袂，蒲根镂作葫芦戏。
蝶恋花·其六
作者：陈维崧
朝代：清
体裁：词

亚字阑干花一朵。每到花朝，春梦偏难妥。女伴相携争婀娜，迷藏小捉妆楼左。鬓枣微松蝉翼亸。怕有人窥，轻合黄金锁。戏罢偎人苔砌坐，日移交网花阴簸。
蝶恋花·其六
作者：陈维崧
朝代：清
体裁：词

六月荆南蝉早沸。做暝连阴，夏已赊秋意。莫谓晚凉饶爽致，田禾最怕床头被。长日经营无好计。枕上诗成，记又无头尾。且拾厨中青鸭子，糊他一盏萤灯戏。
蝶恋花·其六
作者：陈维崧
朝代：清
体裁：词

四月荆南桑柘美。泥就蚕房，雪净无尘滓。红帖糊门多禁忌，家家阿妇劳纤指。笑语小姑应夜起。好事今冬，早把衣裳备。推却缫车佯不理，小姑为恼前言戏。
蝶恋花·其十
作者：陈维崧
朝代：清
体裁：词

满院姊归啼恻恻。隔著中门，怅望游丝织。讯至方知娘小极，潜来小揭蜻蜓翼。怕响金梯行不得。半晌徘徊，才到菱花侧。立久微闻轻叹息，春阴帘外天如墨。
蝶恋花·其四
作者：陈维崧
朝代：清
体裁：词

凉夜金街天似洗。打叠银篝，薰透吴绫被。作剧消愁何计是，鬓丝扶定相思子。对漾红绳低复起。明月光中，乱捲潇湘水。匿笑佳人声不止，檀奴小绊花阴里。
蝶恋花·其四
作者：陈维崧
朝代：清
体裁：词

四月荆南春去矣。点点花飞，别我弹红泪。所幸东街连古寺，木香莺粟还堆砌。汲水浇花心暗喜。小啜龙团，管甚人间世。更上危巢探鹊子，老来爱与群儿戏。
蝶恋花·咏水仙花
作者：陈维崧
朝代：清

小小哥窑凉似雪。插一瓶烟，不辨花和叶。碧晕檀痕姿态别，东风悄把琼酥捻。滟潋空濛天水接。千顷烟波，罗袜行来怯。昨夜洞庭初上月，含情独对姮娥说。
蝶恋花·夏日睡起即事
作者：陈维崧
朝代：清

几日戎葵阶下长。烟腻吴天，难得心情爽。风袅茶烟斜翠幌，燕雏争把香泥抢。窗小绿阴偏簸荡。梦觉循墙，暗地闲来往。谁打楼前铜砌响，熟梅自落中门上。
蝶恋花·春闺同周文夏赋
作者：陈维崧
朝代：清

芳草萋萋人脉脉。绿遍东西，不空南和北。满院春晴无气力，海棠花下挨时刻。惆怅去年逢玉勒。酒市红桥，此际曾相识。往事不堪重忆得，饧箫阵阵催寒食。
蝶恋花·春闺和漱玉词
作者：陈维崧
朝代：清

晓起春酥呵又冻。风捲西楼，似怯红栏动。欲倚自怜无与共，和愁况是纤腰重。花影看看移半缝。呆觑庭阴，蹴损鞋尖凤。莫怪难凭惟好梦，鹊声也把愁人弄。
蝶恋花·本意
作者：陈维崧
朝代：清
体裁：词

记在绣裙亲见汝。深院潜行，蓦又花间遇。缀绿粘红无定处，濛濛扑遍东园路。艳粉退来还几度。天若多情，休遣春光暮。拆了鞦韆飞却絮，成团滚过墙头去。
蝶恋花·本意
作者：陈维崧
朝代：清

记在绣裙亲见汝。深院潜行，蓦又花间遇。缀绿黏红无定处，濛濛扑遍东园路。艳粉退来还几度。天若多情，休遣春光暮。拆了秋千飞却絮，成团滚过墙头去。
蝶恋花·清明同诸子集原白斋中
作者：陈维崧
朝代：清

柳线黄时雏燕乳。为拣芹泥，掠尽廉纤雨。今日风光刚百五，新晴斗煞新妆妩。须听尊前喧画鼓。照眼花枝，负了卿何苦。不信试看风起处，乱红砌满春归路。
蝶恋花·纪艳十首
作者：陈维崧
朝代：清

刘氏三娘双姊妹。生小繁华，家住鸡鸣埭。梵字阑干花影碎，妆楼恰与春波对。两小后堂曾博簺。阿母帘前，此日教重会。传语翾风空至再，蝉钗只靠秋千背。帘外桐花闲弄影。不便相辞，悄语传声请。犹自眉峰烟不定，避人奁内添宫饼。说道今宵天色冷。且自留停，莫撼猧儿醒。珠斗斓斑斜又整，人间第一消魂景。犀蒜银钉红玉槅。小小帘栊，不与金堂接。斗草又慵弹阮怯，邀郎今夜抛金叶。百子枝花香粉浥。兰是桩家，好把豪犀厌。小负红潮生两颊，绐郎博进惟榆荚。凉夜金街天似洗。打叠银篝，薰透吴绫被。作剧消愁何计是，鬓丝扶定相思子。对漾红绳低复起。明月光中，乱捲潇湘水。匿笑佳人声不止，檀奴小绊花阴里。栀子帘前斟鹊脑。隔著屏山，爱听银筝好。唱尽红盐人不晓，依稀记是萧郎稿。偷得新声三两调。悄学春莺，唇绽樱桃小。银蒜轻摇郎到了，和羞吹灭兰缸早。亚字阑干花一朵。每到花朝，春梦偏难妥。女伴相携争婀娜，迷藏小捉妆楼左。鬓枣微松蝉翼亸。怕有人窥，轻合黄金锁。戏罢偎人苔砌坐，日移交网花阴簸。拂晓相逢花弄口。如此天寒，何事清晨走。小院绿熊铺褥厚，玉梅花下交三九。招入绣屏闲写久。斜送横波，郎莫衣单否。袖里任郎沾宝兽，雕龙手压描鸾手。一带红墙刚六幅。忽听箫声，欲断还将续。知是东邻吹凤竹，邀来教弄相思曲。风起落花红簌簌。香睡猩绒，小印琅玕束。故说玉人吹未熟，明朝重到黄金屋。年少双文能劝酒。笑折花枝，今夜为郎寿。红烛厌厌笼翠钮，饮深忘却春宵久。若下乌程春酿厚。却笑佳人，腰似三眠柳。明日绿纱窗外走，手摇屈戍妆成否。满院姊归啼恻恻。隔著中门，怅望游丝织。讯至方知娘小极，潜来小揭蜻蜓翼。怕响金梯行不得。半晌徘徊，才到菱花侧。立久微闻轻叹息，春阴帘外天如墨。
蝶恋花·魏里钱尔斐先生向有四月蝶恋花戏字韵词病中偶次其韵并索蘧庵珍百竹逸云臣和八首
作者：陈维崧
朝代：清

四月荆南山更翠。山下人家，都被岚光腻。南郭莺声才满市，东邻榆荚还缒地。问讯茶园开也未。谷雨过头，记起旗枪事。自是茗柯饶实理，酪奴水厄休相戏。四月荆南堪买醉。雪片鲥鱼，触网连湖起。色斗新鹅松粉细，樱红笋绿玫瑰紫。更有莼羹才下豉。一盏醺醺，醉倒新沙嘴。射虎屠龙非我事，天晴且趁游蜂戏。四月荆南山雨至。淅淅濛濛，碧窨双溪尾。水槛科头闲徙倚，笛声吹得波纹碎。小院日长惟好睡。睡足挥毫，自笑无新意。满幅诅神兼骂鬼，先生惯以文为戏。四月荆南春去矣。点点花飞，别我弹红泪。所幸东街连古寺，木香莺粟还堆砌。汲水浇花心暗喜。小啜龙团，管甚人间世。更上危巢探鹊子，老来爱与群儿戏。四月荆南多赛会。隔浦丛祠，日日村巫醉。午后楝花风乍起，打门社首分鹅胾。一饱欣然无个事。走趁杨花，飘荡东村里。腰鼓盲词随处是，分棚又看梨园戏。四月荆南桑柘美。泥就蚕房，雪净无尘滓。红帖糊门多禁忌，家家阿妇劳纤指。笑语小姑应夜起。好事今冬，早把衣裳备。推却缫车佯不理，小姑为恼前言戏。四月荆南天著水。浓淡溪山，染做修蛾翠。拂晓家童呼入市，半笼携得含桃至。一幅斜阳红到寺。新笋排枪，数遍那能记。浴佛人归深径里，邻闺儿女灯前戏。四月荆南风景异。乍雨还晴，晴雨都无次。欲认前村浑不似，茫茫万顷黄云腻。一巷柴门谁夜闭。打麦声中，隐隐猧儿吠。酒辣饼香真足喜，灶前抟黍添丁戏。
行香子·为李武曾题扇上美人同弟纬云赋
作者：陈维崧
朝代：清

烟样罗裯，月样银钩。人立处、风景全幽。谁将纨扇，细写风流。有一分水，一分墨，一分愁。天街似水，迢迢凉夜，十年前、事上心头。双飘裙带，曾伴新秋。在那家庭，那家院，那家楼。
行香子·同岵云上人鲁望弟过徐氏园亭
作者：陈维崧
朝代：清

垒石支泉，架壑招烟。小桥外、老屋斜川。洁何忍唾，静欲成眠。恰半栏花，数陂竹，一湖莲。距村背郭，嶒泓萧瑟，似蜗庐、又似渔船。无冬无夏，非陌非阡。尽昼呼卢，朝说剑，夜鸣弦。
行香子·回舟即事
作者：陈维崧
朝代：清

红树槎枒，绿水周遮。荡舟回、水驿烟斜。一樽似梦，万事如麻。叹吾衰也，行不得，住为佳。极天烽火，依然此地，小楼前、人戴黄花。船头侧听，不是悲笳。是前溪口，新月底，拨琵琶。
西子妆慢·四月朔日同吴天篆过通真观王鍊师道院看牡丹即用天篆昨岁雨中看花韵
作者：陈维崧
朝代：清

紫府玲珑，丹房窈窕，长就枝头娇嫭。看花人逐蝶蜂忙，隔花试寻游侣。醮坛侧去。露几朵、檀痕浅注。羡盈盈、比人间金谷，更饶幽趣。花如语。低撼金铃，小向暮春诉。红颜最怕落花风，乞鍊师、为花重铸。师还念取。刘郎鬓、已经如许。待来春、元都观又成前度。
西平乐·春夜写怀
作者：陈维崧
朝代：清

象管慵拈，鹅笙懒炙，春困斜倚围屏。往事难追，旧愁易惹，更添夜雨淋铃。记一骑衫痕似血，半夜簟纹如水，凤凰桥上吹箫，虾蟆陵下呼鹰。几处秋千绿水，风弄影、筛碎碧潭星。秋娘一去，酒徒何处，万水千山，有影无形。纵有日、重游洛下，再过秦川，鹤发相逢话旧，觅遍楼台，祇剩寒鸦与乱萤。十载浮名，半生故国，且剩閒身，野寺山家，布袜青鞋，花前到处飘零。
西平乐·春夜写怀
作者：陈维崧
朝代：清
体裁：词

象管慵拈，鹅笙懒炙，春困斜倚围屏。往事难追，旧愁易惹，更添夜雨淋铃。记一骑衫痕似血，半夜簟纹如水，凤凰桥上吹箫，虾蟆陵下呼鹰。几处鞦韆绿水，风弄影、筛碎碧潭星。秋娘一去，酒徒何处，万水千山，有影无形。纵有日、重游洛下，再过秦川，鹤发相逢话旧，觅遍楼台，祗剩寒鸦与乱萤。十载浮名，半生故国，且剩閒身，野寺山家，布袜青鞋，花前到处飘零。
西平乐·王谷卧疾村居拿舟过讯同南耕赋
作者：陈维崧
朝代：清

筱里东偏，俞山北舍，中有隐者茅堂。邻圃钞书，隔溪赊秣，一村风雨归庄。叹壁向霜天陡立，骨为残秋太瘦，多时晒药西轩，终朝行散南岗。我买烟舠过话，柴门下、深巷剧空苍。只须剪烛，无烦烹韭，欲与君言，竟上君床。君不见、石鲸跋浪，铁马呼风，今日一片关山，五更刁斗，何处乾坤少战场。且拥孺人，相携稚子，读易歌骚，把酒弹琴，强饭为佳，慎毋憔悴江乡。
西施
作者：陈维崧
朝代：清

偶然小驻卓金车，听曲傍帘纱。司空筵上，十队拍红牙。就里双鬟，不肯施铅粉，一缕鬓堆鸦。三年重到芜城路，空流落、可怜花。银墙绿柳，愁煞那人家。他日江船，倘遇啼衫客，休轻拨琵琶。
西施·玉峰公宴席上赠施校书
作者：陈维崧
朝代：清

半街丝柳带烟拖，深巷入官河。画船银蜡，赵李夜经过。闻说虫娘，新自茸城到，唤取奏清歌。阑花簌簌闻歌落，重趁拍、小婆娑。地衣翠滑，扶不稳鸾靴。嫌煞流莺，偏在东风底，学唱定风波。
西江月
作者：陈维崧
朝代：清

莫道从无绛雪，眼前花雨通红。枉劳烧肉梵王宫，食指朝来不动。云把芒鞋滑滑，拟听腰鼓鼕鼕。如何也懒趁斋钟，君笑曰吾从众。
西江月 喜见狮儿四首 其一
作者：陈维崧
朝代：清
体裁：词

猛兽产于绝域，骁腾来自安西。一呼百物尽披靡，何论猘奴鹞子。我顾灰颓若此，儿应跳荡如斯。神仙将相讵难为，万事取之以气。
西江月 喜见狮儿四首 其三
作者：陈维崧
朝代：清
体裁：词

儿已健如黄犊，翁何此日才来。怒涛雪浪吼长淮，兵火连天四载。细听吴音小却，戏投粔籹旋回。怪娘奁畔有于思，笑问客家何在。
西江月·其二
作者：陈维崧
朝代：清
体裁：词

昔日游梁枚叔，儿生此地名皋。滑稽敖弄解诙嘲，曼倩同时绝倒。我意殊为不尔，诗书莫误儿曹。凭他上树日千遭，长大耘瓜扑枣。
西江月·其四
作者：陈维崧
朝代：清
体裁：词

牵狗高辛集上，呼鹰垤泽门边。愿儿无若宋人然，庄岳之间不远。六岁定归家塾，有甥与汝齐年。西风亟趁下江船，虾菜东吴正贱。
西江月·咏史
作者：陈维崧
朝代：清

姊嫁猘儿孙策，妹归顾曲周瑜。雀台高处瞰三吴，羡尔清歌妙舞。一望江东人物，孝廉枉逞雄图。朱桓前捋大王须，文有才高子布。
西江月·喜见狮儿四首
作者：陈维崧
朝代：清

猛兽产于绝域，骁腾来自安西。一呼百物尽披靡，何论猘奴鹞子。我顾灰颓若此，儿应跳荡如斯。神仙将相讵难为，万事取之以气。昔日游梁枚叔，儿生此地名皋。滑稽敖弄解诙嘲，曼倩同时绝倒。我意殊为不尔，诗书莫误儿曹。凭他上树日千遭，长大耘瓜扑枣。儿已健如黄犊，翁何此日才来。怒涛雪浪吼长淮，兵火连天四载。细听吴音小却，戏投粔籹旋回。怪娘奁畔有于思，笑问客家何在。牵狗高辛集上，呼鹰垤泽门边。愿儿无若宋人然，庄岳之间不远。六岁定归家塾，有甥与汝齐年。西风亟趁下江船，虾菜东吴正贱。
西江月·夜宿何雍南斋中
作者：陈维崧
朝代：清

一榻奇书缭绍，三间老屋欹斜。天寒沽酒拨琵琶，消尽丹徒客夜。南浦零箫剩管，西风社鼓神鸦。他年梦亦识君家，家在寄奴山下。
西江月·过冯唐故里
作者：陈维崧
朝代：清

酒罢燕歌竟歇，途穷赵瑟难求。滹沱水抱太行流，行过鄗南关口。匹马霜天古迹，三河玉勒长楸。翩翩过客半鸣驺，笑尔冯公白首。
西江月·过冯唐故里
作者：陈维崧
朝代：清
体裁：词

酒罢燕歌竟歇，途穷赵瑟难求。滹沱水抱太行流，行过鄗南关口。疋马霜天古迹，三河玉勒长楸。翩翩过客半鸣驺，笑尔冯公白首。
西江月·过投金濑怀古
作者：陈维崧
朝代：清

有女江头击絮，何人道上吹篪。我来吊古怅空祠，旷望几重云水。覆楚争誇伍相，沼吴又说西施。淮阴往事亦如斯，成败皆由女子。
西江月·题六合孙公树捧书图
作者：陈维崧
朝代：清

李白开元供奉，当年恩礼偏隆。赐书稠叠出深宫，玉轴牙签郑重。绝妙文孙才调，翩翩王谢门风。捧来乱帙悉当胸，月落华清如梦。
西河·中秋前二日红友有爱女之戚词以慰之
作者：陈维崧
朝代：清

西风下。几声冷雁如话。凉云叠叠晕轻罗，凄清难画。左家娇女本盈盈，红珠掌上无价。月娥小别阆苑夜。最难忘、冰馆琼榭。耿耿彩鸾思跨。趁秋宵海上，冰轮高挂。丛桂香飘人归也。
西河·中秋前二日红友有爱女之戚词以慰之
作者：陈维崧
朝代：清

西风下。几声冷雁如话。凉云叠叠晕轻罗，凄清难画。左家娇女本盈盈，红珠掌上无价。记学母，将眉画。金瓠兰支其亚。簪花虿尾字偏工，黛痕潇洒。有时莺上绿窗啼，风兰烟柳偷写。月娥小别阆苑夜。最难忘、冰馆琼榭。耿耿彩鸾思跨。趁秋宵海上，冰轮高挂。丛桂香飘人归也。
西河·春日偶过亳村故居
作者：陈维崧
朝代：清

前村里。落梅阵阵风起。旧家池馆暂经过，玉栏漫倚。粉英也为主人来，雨中和泪梳洗。画檐损，月榭圮。蘼芜蛱蝶盈砌。颓垣败井剧关心，那能遣此。赚人连夜卸烟帆，半篙埋怨春水。一天丝雨洒不止，总难寻、旧日邻里。祇有点波燕子。上雕梁絮语，墨花帘底。似话王家当年事。
西河·春日偶过亳村故居
作者：陈维崧
朝代：清
体裁：词

前村里。落梅阵阵风起。旧家池馆暂经过，玉栏漫倚。粉英也为主人来，雨中和泪梳洗。画檐损，月榭圮。蘼芜蛱蝶盈砌。颓垣败井剧关心，那能遣此。赚人连夜卸烟帆，半篙埋怨春水。一天丝雨洒不止，总难寻、旧日邻里。祗有点波燕子。上雕梁絮语，墨花帘底。似话王家当年事。
西河·西氿落晖
作者：陈维崧
朝代：清

伤心事。碧云黄叶天气。漫登粉堞望溪山，戍楼闷倚。茫茫不觉百端来，暝烟暗结津市。估樯竞矗野岸底。说胭脂、落照相似。明日大风定起。且移船泊入、前汀芦苇。卧看新蟾衔沙尾。
西河·西氿落晖
作者：陈维崧
朝代：清

伤心事。碧云黄叶天气。漫登粉堞望溪山，戍楼闷倚。茫茫不觉百端来，暝烟暗结津市。银涛吼，红日坠。老枫烘得如醉。无情肯逐水东流，只贪西逝。临风太息语阳乌，长绳纵有难繫。估樯竞矗野岸底。说胭脂、落照相似。明日大风定起。且移船泊入、前汀芦苇。卧看新蟾衔沙尾。
西河·西氿落晖
作者：陈维崧
朝代：清
体裁：词

伤心事。碧云黄叶天气。漫登粉堞望溪山，戍楼闷倚。茫茫不觉百端来，瞑烟暗结津市。银涛吼，红日坠。老枫烘得如醉。无情肯逐水东流，只贪西逝。临风太息语阳乌，长绳纵有难系。估樯竞矗野岸底。说胭脂、落照相似。明日大风定起。且移船泊入、前汀芦苇。卧看新蟾衔沙尾。
解语花
作者：陈维崧
朝代：清
体裁：词

柳花似梦，莺语初圆，人遇章台下。旧愁萦惹。记曾与，宛转风轩水榭。金丸抛洒。佯不认、隔年司马。恨无情、惆怅归来，拟碎揉花打。因记杜陵元夜。有春衣醉宿，肌沾冰麝。重来系马。谁提起、昨夜月中私话。扬州梦假。烦寄语、嬉游小谢。任盈盈、露井倡桃，向粉笺休写。
解语花
作者：陈维崧
朝代：清

柳花似梦，莺语初圆，人遇章台下。旧愁萦惹。记曾与，宛转风轩水榭。金丸抛洒。佯不认、隔年司马。恨无情、惆怅归来，拟碎揉花打。因记杜陵元夜。有春衣醉宿，肌沾冰麝。重来繫马。谁提起、昨夜月中私话。扬州梦假。烦寄语、嬉游小谢。任盈盈、露井倡桃，向粉笺休写。
解语花·吴静安姑丈堂中闽兰盛开约同人过赏时有二校书在座
作者：陈维崧
朝代：清

玉堂窈窕，珍簟虚无，细压真珠榨。萝阴石罅。随风皱、一带回廊曲榭。暗中香泻，列翠盎、轻扶红架。羡高情、楚畹湘潭，助幽人消夏。万朵珠承雪亚。更花边浅立，人比姑射。鬓蝉低卸。微嗅处、不数海天冰麝。裛来盈把。总罨住、竹房茶舍。倩繁弦、并鼓猗兰，将晚凉乱惹。
解语花·咏美人捧茶和王元美韵
作者：陈维崧
朝代：清

蕃马屏风，雏莺庭院，竹下茶声细。妆楼小倚。阑干外、汲取春流浅试。乳花银蕊。烟袅上、绿鬟千缕。溜横波、炉火初红，尽带娇态意。捧处轻摇蝉髻。问阿谁年少，消受纤指。珠鲜玉脆。语笑处、故惹檀郎惊起。沈香亭婢。只领略、凝酥佳丽。怎如伊、生小江南，偏解旗枪味。
解语花·咏美人捧茶和王元美韵
作者：陈维崧
朝代：清
体裁：词

蕃马屏风，雏莺庭院，竹下茶声细。妆楼小倚。阑干外、汲取春流浅试。乳花银蕊。烟袅上、绿鬟千缕。溜横波、炉火初红，尽带娇憨意。捧处轻摇蝉髻。问阿谁年少，消受纤指。珠鲜玉脆。语笑处、故惹檀郎惊起。沉香亭婢。只领略、凝酥佳丽。怎如伊、生小江南，偏解旗枪味。
解语花·咏美人捧觞和王元美韵
作者：陈维崧
朝代：清

楚天卵色，吴地莺声，惹得愁千斛。春衣慢赎。且泥他、粉白斟来蚁绿。莲钩小蹙。行过了、银屏六曲。亸烟鬟、缥色杯轻，帐里围颓玉。笑颤流苏影簇。怪佯酲不醒，罚依金谷。玉郎低嘱。沈醉也、休作难人题目。芳心暗逐。羡杯底、鸳鸯同宿。趁花酣、双抱红篝，图取春眠足。
解语花·咏美人捧觞和王元美韵
作者：陈维崧
朝代：清
体裁：词

楚天卵色，吴地莺声，惹得愁千斛。春衣慢赎。且泥他、粉白斟来蚁绿。莲钩小蹙。行过了、银屏六曲。亸烟鬟、缥色杯轻，帐里围颓玉。笑颤流苏影簇。怪佯酲不醒，罚依金谷。玉郎低嘱。沉醉也、休作难人题目。芳心暗逐。羡杯底、鸳鸯同宿。趁花酣、双抱红篝，图取春眠足。
解蹀躞·夜行荥阳道中
作者：陈维崧
朝代：清

峡劈成皋古郡，人杂猿猱过。断崖怒走，苍龙立而卧。此乃广武山乎，噫嚱古战场哉，悲来无那。卸鞍坐，烟竹吹来入破。一林纤月堕。雁声不歇，砧声又搀和。历历五点三更，马前渐逼荥阳，城头灯火。
解蹀躞·秋雨夜宿田舍
作者：陈维崧
朝代：清

淼淼孤村断垄，只浪花翻舞。疏檠自绿，茅檐伴人住。休问红糯黄粱，总搴菰米茭丝，湿烟难煮。夜将曙，白项鸦啼棠树。树西近官路。丛丛古庙，老巫击铜鼓。敢倖今岁西成，祇祈暂歇床头，淙淙秋雨。
解蹀躞·秋雨夜宿田舍
作者：陈维崧
朝代：清
体裁：词

淼淼孤村断垄，只浪花翻舞。疏檠自绿，茅檐伴人住。休问红糯黄粱，总搴菰米茭丝，湿烟难煮。夜将曙，白项鸦啼棠树。树西近官路。丛丛古庙，老巫击铜鼓。敢倖今岁西成，祗祈暂歇床头，淙淙秋雨。
解连环
作者：陈维崧
朝代：清

渭城朝雨。怕声繁拍促，凄如结楚。谁砌满、黄叶中原，恰暗捲归人，渡滹沱去。万里槎程，曾透过、龙荒小部。忆下句驱国，慕华楼下，醉呼鹰处。采风一编竣否。记斜行小字，惊鸿跳虎。中间一幅苔笺，是贵主婷婷，摩诃避暑。不信蛮姬，也解唱、谢庭花絮。傥书成、釐正阙文，休删夏五。
解连环·再咏弈用云臣原韵
作者：陈维崧
朝代：清

荷香清燠。更松风满院，檐铃戛触。有数客、清昼围棋，俨地割袁曹，疆分楚蜀。布算凝思，渐髹几、光连幽竹。笑都无下意，敛子收奁，只倚空局。须臾山飞海覆。惹旁观争看，枰际纷逐。料得橘叟功成，怕枕畔黄粱，定已炊熟。何似安眠，且辍戏、閒消三伏。任人猜、弈家劣手，阿奴碌碌。
解连环·弈用片玉词韵
作者：陈维崧
朝代：清

滆湖栖托。面荷塘杳霭，柳阴绵邈。有一带、海素笼窗，恰临水倍明，比烟尤薄。昼困心慵，便弦上、懒调郭索。且呼朋坐稳，留客手谈，聊代行药。花阴半庭阒若。渐局中争劫，枰上侵角。静觉一派蝉声，将残燠馀炎，耳畔销却。烂了樵柯，怕又谢、蓬莱桃萼。悄无人、万松沸处，微闻子落。
解连环·感遇和云臣
作者：陈维崧
朝代：清

槌床抵几。看九州蕉鹿，千秋槐蚁。总若辈、炙手熏天，叹不杀袁刘，依然寒士。臣醒而狂，笑不值、一钱程李。问旧年朱户，几遍重经，都剩衰垒。何如沾沾自喜。只竹弓射鸭，芒屦驱豕。玉颜石髓难留，拚老去琅琊，终为情死。拍手狂歌，正天畔、暮山秋紫。近重阳、螯肥酿熟，醉为佳耳。
解连环·暮秋看窗前杏花
作者：陈维崧
朝代：清

碧秋澄澈。把江南染遍，是他黄叶。忽一朵、半朵春红，也浅晕明妆，薄融酥颊。簸雨笼晴，笑依旧、茜裙微摺。只夜凉难禁，露重谁忺，蛩语凄咽。回思好春时节。正桃将露绶，兰渐成缬。楼上人醉花天，有画鼓银罂，宝马翠埒。事去慈恩，枉立尽、西风閒说。伴空濛、驿桥一帽，苇花战雪。
误佳期·偶作
作者：陈维崧
朝代：清

枕上春酲犹害，楼上东风偏大。金笼鹦鹉唤人来，忙出花阴外。不肯把箫吹，那便将花戴。脸波底事十分红，莫误将人怪。
读双江倡和集作
作者：陈维崧
朝代：清
体裁：古风

君昔射虎蕲黄州，虎腥乱溅青貂裘。年来不作卞庄子，惯逐我曹为雅游。长安十子最籍籍，格律妥帖推商丘。双江一编歘駴幻，奇而不诡苍然幽。孟韩相值亦退舍，万牛觳觫回其辀。乃识使笔若使弩，猛气一撇谁能留。朝士昨闻槎使到，竞询蒟酱和安榴。那知萧然百无剩，只有吟卷追曹刘。郁孤台下联水驿，高樯如荠烟中浮。清吟半入黎母唱，一半散作珠娘讴。日余楗关拥独树，寿藤怪蔓缠苍虬。配君此编两疏豁，树根仰读嗟风流。秋光连日剧无赖，野篱菊蕊行将抽。何能与汝出城去，倒骑乌牸西山头。
读屈翁山诗，有作
作者：陈维崧
朝代：清
体裁：词

灵均苗裔，羡十年学道，匡庐山下。忽听帘泉豗冷瀑，豪气轶于生马。亟跳三边，横穿九塞，开口谈王霸。军中毬猎，醉从诸将游射。提罢匕首入秦，不禁忍俊，缥缈思登华。白帝祠边三尺雪，正值玉姜思嫁。笑把岳莲，乱抛博箭，调弄如花者。归而偕隐，白羊瑶岛同跨。
调笑令 咏古七首 其一 张女郎
作者：陈维崧
朝代：清

张家二女天人姿，西风秦陇吹空祠。吴兴瘦沈美风调，邂逅一笑难为持。客亭惝恍婵娟子，翠幰珠軿去如驶。酒坐琴声箜篌声，姊妹双双落红水。红水。啼难止。弄罢箜篌相顾起。女郎祠掩西风里。绣幌明帘徙倚。兰香姨与智琼姊。怀恨多年同此。
调笑令 咏古七首 其七 瑶芳公主
作者：陈维崧
朝代：清
体裁：词

槐安贵主名瑶芳，秾春游戏摇鸣珰。相牵贪看石延舞，寺前暗调淳于郎。兰摧玉折一何苦，青春又葬同昌主。淮南裨将惯酒悲，恸哭繁华黯无语。无语。奈何许。忆在寺门魂暗与。布衣真尚瑶芳主。一霎日斜归去。大槐安国飞红雨。肠断旧游何处。
调笑令 咏古七首 其三 茝奴
作者：陈维崧
朝代：清
体裁：词

崔家女弟世所无，弹筝自命为茝奴。重泉犹作人间曲，摧藏掩抑声嗟吁。当时旧事心犹省，长秋一曲红窗影。梦里曾陪元舍人，银筝凄苦人清冷。清冷。虚无境。手拨银筝心自省。长秋一曲红窗影。弦里分明悲哽。泉台不少人间景。后苑君王巡幸。
调笑令 咏古七首 其二 汜人
作者：陈维崧
朝代：清
体裁：词

湘中蛟娣号汜人，楚天冉冉红罗巾。一钩晓月洛桥下，风光冶丽偏相亲。别来愁绪纷难理，鄂渚微波嬉上巳。烟裙雾鬓惊淼茫，画舻回首人千里。千里。湘中水。江面微风翻绣被。轻别玉娥归去矣。泪滴龙堂青绮。十年重遘蛟宫娣。愁绝楚天上巳。
调笑令 咏古七首 其五 刘丽华
作者：陈维崧
朝代：清
体裁：词

通波亭畔风日清，会稽王子愁经行。中流佚女遘烟舫，波光脸态交盈盈。风吹裙带红丝缠，箜篌歇拍声声颤。西轩夜静月又低，春条为尔歌宛转。宛转。羞相见。月白风清人婉娈。洛灵罗袜来波面。良夜随郎游衍。小婢箜篌歌又颤。徙倚春流都遍。
调笑令 咏古七首 其六 蔡家娘子
作者：陈维崧
朝代：清

西堂花茵侬好持，此间风月堪咏诗。溢奴小儿若冰雪，紫缓绿酒饶神姿。竟陵判司大懊恼，夜寒空馆眠难好。翠簪腻滑促传觞，口吃微闻唤鸾老。鸾老。头脑好。善谑群真堪绝倒。夜寒空馆人声悄。地下为欢须早。南邻娘子翘翘小。共泛玻璃清醥。
调笑令 咏古七首 其四 安妃
作者：陈维崧
朝代：清

九华安妃游玉乡，交裙携带招帝郎。情缠双好发朗唱，紫清琐掖排银房。杨羲自是神仙子，不比人间许长史。左宫亦有王夫人，红颜调笑斟琼醴。琼醴。调芳旨。天上风流聊复尔。杨家自是神仙子。双笑欢兼昔旨。一幅青书鸾凤纸。为授真妃灵纪。